title: 2012/145/ΕΕ: Απόφαση του Συμβουλίου, της 28ης Φεβρουαρίου 2012 , σχετικά με τη σύναψη του πρωτοκόλλου που συμφωνήθηκε μεταξύ της Ευρωπαϊκής Ένωσης και της Δημοκρατίας της Γουινέας-Μπισάου, σχετικά με τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ των δύο πλευρών

text:
               10.3.2012

               EL

               Επίσημη Εφημερίδα της Ευρωπαϊκής Ένωσης

               L 72/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 28ης Φεβρουαρίου 2012
   σχετικά με τη σύναψη του πρωτοκόλλου που συμφωνήθηκε μεταξύ της Ευρωπαϊκής Ένωσης και της Δημοκρατίας της Γουινέας-Μπισάου, σχετικά με τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ των δύο πλευρών
   (2012/145/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 2 σε συνδυασμό με το άρθρο 218 παράγραφος 6 στοιχείο α),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Στις 17 Μαρτίου 2008 το Συμβούλιο εξέδωσε τον κανονισμό (ΕΚ) αριθ. 241/2008 σχετικά με τη σύναψη της συμφωνίας αλιευτικής σύμπραξης μεταξύ της Ευρωπαϊκής Κοινότητας και της Δημοκρατίας της Γουινέας-Μπισάου (1).

               (2)

               Η Ένωση διαπραγματεύτηκε με τη Δημοκρατία της Γουινέας-Μπισάου νέο πρωτόκολλο με το οποίο παραχωρούνται στα σκάφη της Ένωσης αλιευτικές δυνατότητες στα ύδατα όπου η Δημοκρατία της Γουινέας-Μπισάου ασκεί την κυριαρχία ή τη δικαιοδοσία της σε θέματα αλιείας («πρωτόκολλο»).

               (3)

               Αποτέλεσμα των διαπραγματεύσεων αυτών ήταν η μονογράφηση του πρωτοκόλλου στις 15 Ιουνίου 2011.

               (4)

               Το παρόν πρωτόκολλο υπεγράφη βάσει της απόφασης 2011/885/ΕΕ του Συμβουλίου (2) και εφαρμόζεται προσωρινά από την 16η Ιουνίου 2011.

               (5)

               Είναι σκόπιμο να συναφθεί το εν λόγω πρωτόκολλο,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το πρωτόκολλο που συμφωνήθηκε μεταξύ της Ευρωπαϊκής Ένωσης και της Δημοκρατίας της Γουινέας-Μπισάου σχετικά με τον καθορισμό των αλιευτικών δυνατοτήτων και της χρηματικής αντιπαροχής που προβλέπονται στη συμφωνία αλιευτικής σύμπραξης μεταξύ της Ευρωπαϊκής Κοινότητας και της Δημοκρατίας της Γουινέας-Μπισάου («πρωτόκολλο») εγκρίνεται εξ ονόματος της Ένωσης (3).
   Άρθρο 2
   Ο πρόεδρος του Συμβουλίου προβαίνει, εξ ονόματος της Ένωσης, στην κοινοποίηση που προβλέπεται στο άρθρο 14 του πρωτοκόλλου, ώστε να εκφραστεί η συναίνεση της Ένωσης να δεσμευτεί από το πρωτόκολλο (4).
   Άρθρο 3
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 28 Φεβρουαρίου 2012.

            Για το Συμβούλιο

            Ο Πρόεδρος

         N. WAMMEN

      (1)  ΕΕ L 75 της 18.3.2008, σ. 49.

      (2)  ΕΕ L 344 της 28.12.2011, σ. 1.

      (3)  Το πρωτόκολλο δημοσιεύθηκε στην ΕΕ L 344 της 28.12.2011, σ. 1 με την απόφαση υπογραφής του.

      (4)  Η ημερομηνία έναρξης ισχύος του πρωτοκόλλου θα δημοσιευτεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


title: 2009/249/ΕΚ: Απόφαση του Συμβουλίου, της 16ης Μαρτίου 2009 , σχετικά με το διορισμό του προέδρου του Ευρωπαϊκού Συμβουλευτικού Φορέα για τη Διακυβέρνηση στον Τομέα της Στατιστικής (ΕSGAB)

text:
               20.3.2009

               EL

               Επίσημη Εφημερίδα της Ευρωπαϊκής Ένωσης

               L 74/30

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 16ης Μαρτίου 2009
   σχετικά με το διορισμό του προέδρου του Ευρωπαϊκού Συμβουλευτικού Φορέα για τη Διακυβέρνηση στον Τομέα της Στατιστικής (ΕSGAB)
   (2009/249/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   την απόφαση αριθ. 235/2008/ΕΚ του Ευρωπαϊκού Κοινοβουλίου και του Συμβουλίου, της 11ης Μαρτίου 2008, για τη θέσπιση του Ευρωπαϊκού Συμβουλευτικού φορέα για τη διακυβέρνηση στον τομέα της στατιστικής (1), και ιδίως το άρθρο 3,
   τη γνώμη της Επιτροπής,
   τη γνώμη του Ευρωπαϊκού Κοινοβουλίου,
   ΑΠΟΦΑΣΙΖΕΙ:
   Άρθρο 1
   O κ. Johnny ÅKERHOLM διορίζεται πρόεδρος του Ευρωπαϊκού Συμβουλευτικού Φορέα για τη Διακυβέρνηση στον Τομέα της Στατιστικής (ΕSGAB) για χρονικό διάστημα τριών ετών.
   Άρθρο 2
   Η παρούσα απόφαση παράγει αποτελέσματα την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Βρυξέλλες, 16 Μαρτίου 2009.

            Για το Συμβούλιο

            Ο Πρόεδρος

         A. VONDRA

      (1)  ΕΕ L 73 της 15.3.2008, σ. 17.


title: 2011/476/ΕΕ: Απόφαση της Επιτροπής, της 27ης Ιουλίου 2011 , σχετικά με τις απαιτήσεις ασφάλειας που πρέπει να πληρούν τα ευρωπαϊκά πρότυπα για το σταθερό εξοπλισμό εξάσκησης σύμφωνα με την οδηγία 2001/95/ΕΚ του Ευρωπαϊκού Κοινοβουλίου και του Συμβουλίου  Κείμενο που παρουσιάζει ενδιαφέρον για τον ΕΟΧ

text:
               28.7.2011

               EL

               Επίσημη Εφημερίδα της Ευρωπαϊκής Ένωσης

               L 196/16

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 27ης Ιουλίου 2011
   σχετικά με τις απαιτήσεις ασφάλειας που πρέπει να πληρούν τα ευρωπαϊκά πρότυπα για το σταθερό εξοπλισμό εξάσκησης σύμφωνα με την οδηγία 2001/95/ΕΚ του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   (2011/476/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2001/95/ΕΚ του Ευρωπαϊκού Κοινοβουλίου και του Συμβουλίου, της 3ης Δεκεμβρίου 2001, για τη γενική ασφάλεια των προϊόντων (1), και ιδίως το άρθρο 4 παράγραφος 1 στοιχείο α),
   Εκτιμώντας τα ακόλουθα:

               (1)

               Η οδηγία 2001/95/ΕΚ ορίζει ότι πρέπει να θεσπιστούν ευρωπαϊκά πρότυπα από τους ευρωπαϊκούς οργανισμούς τυποποίησης. Τα πρότυπα αυτά πρέπει να εξασφαλίζουν ότι τα προϊόντα ικανοποιούν τη γενική επιταγή ασφάλειας της οδηγίας.

               (2)

               Σύμφωνα με την οδηγία 2001/95/ΕΚ, ένα προϊόν θεωρείται ασφαλές όταν τηρεί τα μη υποχρεωτικά εθνικά πρότυπα που αποτελούν μεταφορά ευρωπαϊκών προτύπων, τα στοιχεία αναφοράς των οποίων έχουν δημοσιευθεί από την Επιτροπή στην Επίσημη Εφημερίδα της Ευρωπαϊκής Ένωσης.

               (3)

               Το άρθρο 4 της οδηγίας 2001/95/ΕΚ θεσπίζει τη διαδικασία εκπόνησης των ευρωπαϊκών προτύπων. Σύμφωνα με αυτή τη διαδικασία, η Επιτροπή καθορίζει τις ειδικές απαιτήσεις ασφάλειας που πρέπει να ικανοποιούν τα ευρωπαϊκά πρότυπα και στη συνέχεια, βάσει των απαιτήσεων αυτών, εκδίδει εντολές προς τους ευρωπαϊκούς οργανισμούς τυποποίησης για τη θέσπιση των εν λόγω προτύπων.

               (4)

               Η Επιτροπή δημοσιεύει τα στοιχεία αναφοράς των κατ’ αυτόν τον τρόπο εγκρινόμενων ευρωπαϊκών προτύπων στην Επίσημη Εφημερίδα της Ευρωπαϊκής Ένωσης.

               (5)

               Σύμφωνα με το άρθρο 4 παράγραφος 2 δεύτερο εδάφιο της οδηγίας 2001/95/ΕΚ, τα στοιχεία αναφοράς των ευρωπαϊκών προτύπων, που εξέδωσαν οι ευρωπαϊκοί οργανισμοί τυποποίησης πριν από την έναρξη ισχύος της εν λόγω οδηγίας, μπορούν να δημοσιεύονται στην Επίσημη Εφημερίδα της Ευρωπαϊκής Ένωσης ακόμη και χωρίς εντολή της Επιτροπής, εφόσον εξασφαλίζουν την τήρηση της γενικής επιταγής ασφάλειας που προβλέπει η εν λόγω οδηγία.

               (6)

               Η Επιτροπή, με την απόφαση 2006/514/ΕΚ (2), δημοσίευσε τα στοιχεία αναφοράς εννέα ευρωπαϊκών προτύπων που αφορούν την ασφάλεια σταθερού εξοπλισμού εξάσκησης στην Επίσημη Εφημερίδα της Ευρωπαϊκής Ένωσης.

               (7)

               Τα εννέα ευρωπαϊκά πρότυπα για την ασφάλεια σταθερού εξοπλισμού εξάσκησης που προβλέπει η απόφαση 2006/514/ΕΚ δεν αποτέλεσαν αντικείμενο εντολής της Επιτροπής σύμφωνα με το άρθρο 4 παράγραφος 1.

               (8)

               Τρία από τα πρότυπα αυτά, EN 957-4:1996, EN 957-5:1996 και EN 957-6:2001 αντικαταστάθηκαν από τις νέες εκδόσεις τους EN 957-4 + A1:2010, EN 957-5:2009 και EN 957-6:2010. Επειδή οι νέες αυτές εκδόσεις των προτύπων εγκρίθηκαν μετά την έναρξη ισχύος της οδηγίας 2001/95/ΕΚ, τα στοιχεία αναφοράς τους, ελλείψει εντολής της Επιτροπής που να θεσπίζει ειδικές απαιτήσεις ασφάλειας, δεν είναι δυνατόν να δημοσιευτούν στην Επίσημη Εφημερίδα της Ευρωπαϊκής Ένωσης.

               (9)

               Προκειμένου να αξιολογηθεί η συμμόρφωση με τη γενική επιταγή ασφάλειας της οδηγίας 2001/95/ΕΚ των νέων εκδόσεων και τυχόν μεταγενέστερων εκδόσεων των ευρωπαϊκών προτύπων, όσον αφορά το σταθερό εξοπλισμό εξάσκησης, είναι αναγκαία η αναδιατύπωση της διαδικασίας που προβλέπεται στο άρθρο 4 της εν λόγω οδηγίας.

               (10)

               Η Επιτροπή πρέπει, επομένως, να καθορίσει ειδικές απαιτήσεις ασφάλειας για το σταθερό εξοπλισμό εξάσκησης προκειμένου να δοθεί εντολή στους ευρωπαϊκούς οργανισμούς τυποποίησης να εκπονήσουν κατάλληλα ευρωπαϊκά πρότυπα που θα ανταποκρίνονται στις εν λόγω απαιτήσεις.

               (11)

               Μόλις είναι διαθέσιμα τα σχετικά πρότυπα, και εφόσον η Ευρωπαϊκή Επιτροπή αποφασίσει να δημοσιεύσει τα στοιχεία αναφοράς τους στην Επίσημη Εφημερίδα της Ευρωπαϊκής Ένωσης βάσει της διαδικασίας που προβλέπεται στο άρθρο 4 παράγραφος 2 της οδηγίας 2001/95/ΕΚ, ο σταθερός εξοπλισμός εξάσκησης που είναι σύμφωνος με τα εν λόγω πρότυπα θα θεωρείται ότι ικανοποιεί τη γενική επιταγή ασφάλειας της οδηγίας 2001/95/ΕΚ, όσον αφορά τις ειδικές απαιτήσεις ασφάλειας που καλύπτονται από τα πρότυπα.

               (12)

               Τα μέτρα που θεσπίζονται με την παρούσα απόφαση είναι σύμφωνα με τη γνώμη της επιτροπής η οποία συστάθηκε βάσει του άρθρου 15 της οδηγίας 2001/95/ΕΚ,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Για τους σκοπούς της παρούσας απόφασης ως «σταθερός εξοπλισμός εξάσκησης» νοείται κάθε προϊόν, μηχανοκίνητο ή μη, που χρησιμοποιείται για σκοπούς εξάσκησης, εκγύμνασης, διαγνωστικούς σκοπούς ή σκοπούς αποκατάστασης, το οποίο χαρακτηρίζεται από επαναλαμβανόμενες κινήσεις και παραμένει στατικό κατά τη χρήση του. Ο εν λόγω εξοπλισμός στηρίζεται στο δάπεδο, ή είναι προσαρμοσμένος στην οροφή ή σε πλευρικό τοίχωμα ή σε άλλη σταθερή διάταξη.
   Άρθρο 2
   Οι ειδικές απαιτήσεις ασφάλειας για τα προϊόντα που αναφέρονται στο άρθρο 1 τις οποίες πρέπει να πληρούν τα ευρωπαϊκά πρότυπα, σύμφωνα με το άρθρο 4 της οδηγίας 2001/95/ΕΚ, ορίζονται στο παράρτημα της παρούσας απόφασης.
   Άρθρο 3
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Βρυξέλλες, 27 Ιουλίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 11 της 15.1.2002, σ. 4.

      (2)  ΕΕ L 200 της 22.7.2006, σ. 35.

      ΠΑΡΑΡΤΗΜΑ

         ΕΙΔΙΚΕΣ ΑΠΑΙΤΗΣΕΙΣ ΑΣΦΑΛΕΙΑΣ ΓΙΑ ΣΤΑΘΕΡΟ ΕΞΟΠΛΙΣΜΟ ΕΞΑΣΚΗΣΗΣ

         Μέρος I

         Προϊόντα και ορισμός των προϊόντων

      Ο σταθερός εξοπλισμός εξάσκησης που αποτελεί το αντικείμενο της παρούσας εντολής χρησιμοποιείται για σκοπούς εξάσκησης και εκγύμνασης καθώς και για διαγνωστικούς σκοπούς ή σκοπούς αποκατάστασης και χαρακτηρίζεται από επαναλαμβανόμενες κινήσεις. Ο εξοπλισμός παραμένει στατικός κατά τη χρήση του. Ο εξοπλισμός αυτός στηρίζεται στο δάπεδο ή είναι προσαρμοσμένος στην οροφή ή σε πλευρικό τοίχωμα ή σε άλλη σταθερή διάταξη.
      Ο εν λόγω εξοπλισμός χρησιμοποιείται κατά κανόνα σε γυμναστήρια, σε ξενοδοχεία, σε αθλητικά κέντρα και κέντρα αναζωογόνησης, σε κέντρα αποκατάστασης ή κατ’ οίκον. Ο χώρος στον οποίο χρησιμοποιείται ο εξοπλισμός θεωρείται «χώρος εξάσκησης» και η πρόσβαση σ’ αυτόν μπορεί να επιτρέπεται μόνο σε χρήστες και επαγγελματικό προσωπικό (π.χ. γυμναστές, ιατρικό προσωπικό).
      Ο μηχανοκίνητος εξοπλισμός περιλαμβάνεται στο πεδίο εφαρμογής των εν λόγω απαιτήσεων για τους κινδύνους που δεν καλύπτονται από την οδηγία για τα μηχανήματα [οδηγία 2006/42/ΕΚ του Ευρωπαϊκού Κοινοβουλίου και του Συμβουλίου (1)].
      Για ορισμένα ειδικά όργανα εξάσκησης, προβλέπονται πρόσθετες απαιτήσεις ασφάλειας που συμπληρώνουν τις γενικές απαιτήσεις.
      Εάν η προβλεπόμενη χρήση του σταθερού εξοπλισμού εξάσκησης εμπίπτει, επίσης, στο πεδίο εφαρμογής της οδηγίας 93/42/ΕΟΚ του Συμβουλίου, της 14ης Ιουνίου 1993, περί ιατροτεχνολογικών προϊόντων (2), πρέπει να πληρούνται οι ισχύουσες πρόσθετες απαιτήσεις.
      Ο σταθερός εξοπλισμός εξάσκησης που αποτελεί το αντικείμενο της παρούσας εντολής κατατάσσεται σε ειδικές κατηγορίες ακρίβειας και χρήσης, ανάλογα με τους σκοπούς του εξοπλισμού:

         Κατηγορίες ακριβείας

      Κατηγορία A: υψηλή ακρίβεια·
      Κατηγορία B: μέση ακρίβεια·
      Κατηγορία Γ: ελάχιστη ακρίβεια.

         Κατηγορίες χρήσης

      Κατηγορία S (Γυμναστήριο): επαγγελματική ή/και εμπορική χρήση·
      Κατηγορία H (Κατ’ οίκον): οικιακή χρήση·
      Κατηγορία Ι: Επαγγελματική ή/και εμπορική χρήση, συμπεριλαμβανομένης της χρήσης από άτομα με ειδικές ανάγκες (π.χ. αναπηρία όρασης, ακοής, σωματική ή νοητική αναπηρία).

         Μέρος II

      Α.   Γενικές απαιτήσεις ασφάλειας

      Τα προϊόντα πρέπει να συμμορφώνονται με τη γενική επιταγή ασφάλειας που αναφέρεται στην οδηγία 2001/95/ΕΚ και να είναι «ασφαλή» κατά την έννοια του άρθρου 2 στοιχείο β) της οδηγίας αυτής. Ειδικότερα, το προϊόν πρέπει να είναι ασφαλές σύμφωνα με τις συνήθεις και προβλεπόμενες συνθήκες χρήσης (συμπεριλαμβανομένης π.χ. της αποθήκευσης, μεταφοράς σε χώρους αποθήκευσης, εγκατάστασης, αποσυναρμολόγησης και συντήρησης) σε όλο τον κύκλο ζωής του προϊόντος. Ο εξοπλισμός πρέπει να είναι επίσης ασφαλής για τους επαγγελματίες χρήστες (π.χ. γυμναστές, εκπαιδευτές).
      Κατά τη διάρκεια των συνήθων εύλογων και προβλεπόμενων συνθηκών χρήσης του σταθερού εξοπλισμού εξάσκησης ο κίνδυνος τραυματισμού ή βλάβης της υγείας και ασφάλειας πρέπει να περιορίζεται στο ελάχιστο. Όλα τα εξαρτήματα στα οποία έχει πρόσβαση ο χρήστης – ή στα οποία έχουν πρόσβαση τρίτοι - κατά τη συνήθη ή προβλεπόμενη χρήση δεν πρέπει να προκαλούν σωματική βλάβη ή να έχουν δυσμενή επίδραση στην υγεία του χρήστη.
      Οι χρήστες πρέπει να ενημερώνονται για τους πιθανούς κινδύνους και για τον τρόπο πρόληψης τους.
      Παρόλο που ο εξοπλισμός εκγύμνασης δεν προορίζεται για παιδιά, η οικιακή χρήση των εν λόγω προϊόντων γίνεται όλο και πιο δημοφιλής και για το λόγο αυτό είναι πιθανό τα παιδιά να έχουν εύκολη πρόσβαση σ’ αυτά. Ατυχήματα με τον οικιακό εξοπλισμό εκγύμνασης μπορούν να προκαλέσουν σοβαρούς τραυματισμούς σε παιδιά (κυρίως στα δάκτυλα των χεριών και των ποδιών) καθώς και εγκαύματα, ρήξεις συνδέσμων και στραγγαλισμούς. Εφόσον δεν είναι δυνατό να μειωθούν στο ελάχιστο οι κίνδυνοι αυτοί μέσα από το σχεδιασμό του εξοπλισμού ή με άλλες διασφαλίσεις, ο εναπομένων κίνδυνος θα αντιμετωπίζεται με την κατάλληλη ενημέρωση γονέων ή φροντιστών όσον αφορά τα εν λόγω προϊόντα.
      Β.   Ειδικές απαιτήσεις ασφάλειας

      Στο πλαίσιο της εφαρμογής της γενικής επιταγής ασφάλειας που αναφέρεται στην οδηγία 2001/95/ΕΚ, πρέπει να λαμβάνονται υπόψη τουλάχιστον τα εξής:

                  α)

                  σταθερότητα του εξοπλισμού που δεν είναι στερεωμένος·

                  β)

                  αιχμηρά άκρα και προεξοχές·

                  γ)

                  απολήξεις σωλήνων·

                  δ)

                  σημεία συμπίεσης, διάτμησης, περιστροφής και παλινδρόμησης εντός του προσβάσιμου χώρου εκγύμνασης·

                  ε)

                  βάρη·

                  στ)

                  πρόσβαση στον εξοπλισμό και δυνατότητα διαφυγής·

                  ζ)

                  διατάξεις προσαρμογής και κλειδώματος·

                  η)

                  σκοινιά, ιμάντες και αλυσίδες·

                  θ)

                  συρματόσχοινα και τροχαλίες·

                  ι)

                  σχοινιά και οδηγοί ιμάντων·

                  ια)

                  σημεία έλξης·

                  ιβ)

                  λαβές·

                  ιγ)

                  ενσωματωμένες λαβές·

                  ιδ)

                  εφαρμοσμένες λαβές·

                  ιε)

                  περιστρεφόμενες λαβές·

                  ιστ)

                  ηλεκτρική ασφάλεια·

                  ιζ)

                  μέριμνα και συντήρηση·

                  ιη)

                  οδηγίες συναρμολόγησης·

                  ιθ)

                  γενικές οδηγίες χρήσης·

                  κ)

                  βασικές βιομηχανολογικές απαιτήσεις·

                  κα)

                  σήμανση·

                  κβ)

                  προειδοποιήσεις ειδικά όσον αφορά κινδύνους για παιδιά·

                  κγ)

                  σύστημα ακινητοποίησης μέσω της διακοπής της παροχής ηλεκτρικού ρεύματος (ειδικά για την προστασία των παιδιών).

            Στο πλαίσιο της εφαρμογής της γενικής επιταγής ασφάλειας που αναφέρεται στην οδηγία 2001/95/ΕΚ, πρέπει να λαμβάνονται υπόψη τουλάχιστον τα εξής:

                  α)

                  έλεγχος διαστάσεων·

                  β)

                  οπτική εξέταση·

                  γ)

                  εξέταση διά της αφής·

                  δ)

                  δοκιμή επιδόσεων·

                  στ)

                  πιστοποιητικό κατασκευαστή·

                  ζ)

                  δοκιμή των σημείων έλξης·

                  η)

                  συνθήκες δοκιμής·

                  θ)

                  δοκιμή ευστάθειας·

                  ι)

                  καθορισμός βάρους ρήξης σχοινιών, ιμάντων και αλυσίδων·

                  ια)

                  δοκιμή σφονδύλων·

                  ιβ)

                  καθορισμός δύναμης απόσπασης εφαρμοσμένων λαβών·

                  ιγ)

                  δοκιμή πρόσβασης στον εξοπλισμό και των δυνατοτήτων διαφυγής·

                  ιδ)

                  δοκιμή αντοχής στο βάρος·

                  ιε)

                  δοκιμή συσκευής ελέγχου καρδιακής συχνότητας·

                  ιστ)

                  δοκιμή ακρίβειας φωτεινών ενδείξεων·

                  ιζ)

                  αξιολόγηση οδηγιών και προειδοποιήσεων·

                  ιη)

                  έκθεση δοκιμής.

         (1)  ΕΕ L 157 της 9.6.2006, σ. 24.

         (2)  ΕΕ L 169 της 12.7.1993, σ. 1.


title: 2008/336/ΕΚ: Απόφαση του Συμβουλίου, της 14ης Απριλίου 2008 , για το διορισμό και την αντικατάσταση μελών του διοικητικού συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης

text:
               29.4.2008

               EL

               Επίσημη Εφημερίδα της Ευρωπαϊκής Ένωσης

               L 115/32

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 14ης Απριλίου 2008
   για το διορισμό και την αντικατάσταση μελών του διοικητικού συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης
   (2008/336/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τον κανονισμό (ΕΟΚ) αριθ. 337/75 του Συμβουλίου, της 10ης Φεβρουαρίου 1975, περί δημιουργίας Ευρωπαϊκού Κέντρου για την Ανάπτυξη της Επαγγελματικής Κατάρτισης (1), και ιδίως το άρθρο 4,
   τους διορισμούς που πρότειναν οι κυβερνήσεις της ΙΣΠΑΝΙΑΣ και των ΚΑΤΩ ΧΩΡΩΝ,
   Εκτιμώντας τα ακόλουθα:

               (1)

               Με την απόφασή του της 18ης Σεπτεμβρίου 2006 (2) το Συμβούλιο διόρισε τα μέλη του διοικητικού συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης για τη χρονική περίοδο από τις 18 Σεπτεμβρίου 2006 έως τις 17 Σεπτεμβρίου 2009.

               (2)

               Μετά την παραίτηση της κας Pilar GÓMEZ MUÑOZ και του κ. Marcel NOLLEN χηρεύουν δύο θέσεις μελών του διοικητικού συμβουλίου του Κέντρου στην κατηγορία των αντιπροσώπων των κυβερνήσεων.

               (3)

               Τα δύο μέλη του διοικητικού συμβουλίου του προαναφερόμενου Κέντρου θα πρέπει να διορισθούν για το υπόλοιπο της τρέχουσας θητείας, η οποία λήγει στις 17 Σεπτεμβρίου 2009,

         ΑΠΟΦΑΣΙΖΕΙ:
   Άρθρο μόνο
   Οι ακόλουθοι διορίζονται μέλη του διοικητικού συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης για το υπόλοιπο της θητείας, ήτοι έως τις 17 Σεπτεμβρίου 2009:

      ΑΝΤΙΠΡΟΣΩΠΟΙ ΤΗΣ ΚΥΒΕΡΝΗΣΗΣ

               ΙΣΠΑΝΙΑ: κα María José GARIJO EQUIZA

               ΚΑΤΩ ΧΩΡΕΣ: κ. Peter van IJSSELMUIDEN

      Λουξεμβούργο, 14 Απριλίου 2008.

            Για το Συμβούλιο

            Ο Πρόεδρος

         I. JARC

      (1)  ΕΕ L 39 της 13.2.1975, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2051/2004 (ΕΕ L 355 της 1.12.2004, σ. 1).

      (2)  ΕΕ C 240 της 5.10.2006, σ. 1.


title: Απόφαση (ΕΕ) 2016/2136 του Συμβουλίου, της 21ης Νοεμβρίου 2016, σχετικά με την υπογραφή εξ ονόματος της Ευρωπαϊκής Ένωσης της συμφωνίας μεταξύ της Ευρωπαϊκής Ένωσης και της Ισλανδίας για την προστασία των γεωγραφικών ενδείξεων γεωργικών προϊόντων και τροφίμων

text:
               7.12.2016

               EL

               Επίσημη Εφημερίδα της Ευρωπαϊκής Ένωσης

               L 332/1

         ΑΠΌΦΑΣΗ (ΕΕ) 2016/2136 ΤΟΥ ΣΥΜΒΟΥΛΊΟΥ
   της 21ης Νοεμβρίου 2016
   σχετικά με την υπογραφή εξ ονόματος της Ευρωπαϊκής Ένωσης της συμφωνίας μεταξύ της Ευρωπαϊκής Ένωσης και της Ισλανδίας για την προστασία των γεωγραφικών ενδείξεων γεωργικών προϊόντων και τροφίμων
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 18 Ιουνίου 2007 το Συμβούλιο εξουσιοδότησε την Επιτροπή να αρχίσει διαπραγματεύσεις με την Ισλανδία με σκοπό την υπογραφή συμφωνίας για την προστασία των γεωγραφικών ενδείξεων γεωργικών προϊόντων και τροφίμων («η συμφωνία»). Οι διαπραγματεύσεις ολοκληρώθηκαν επιτυχώς με τη μονογράφηση της συμφωνίας.

               (2)

               Τα συμβαλλόμενα μέρη συμφωνούν να προωθήσουν μεταξύ τους την αρμονική ανάπτυξη των γεωγραφικών ενδείξεων, όπως ορίζει το άρθρο 22 παράγραφος 1 της συμφωνίας για τα δικαιώματα πνευματικής ιδιοκτησίας στον τομέα του εμπορίου (TRIPS) (1), και να ενισχύσουν το εμπόριο γεωργικών προϊόντων και τροφίμων με γεωγραφικές ενδείξεις που κατάγονται από το έδαφος των συμβαλλόμενων μερών.

               (3)

               Επομένως, η συμφωνία θα πρέπει να υπογραφεί εξ ονόματος της Ένωσης, με την επιφύλαξη μεταγενέστερης σύναψής της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται η υπογραφή, εξ ονόματος της Ένωσης, της συμφωνίας μεταξύ της Ευρωπαϊκής Ένωσης και της Ισλανδίας σχετικά με την προστασία των γεωγραφικών ενδείξεων γεωργικών προϊόντων και τροφίμων με την επιφύλαξη της σύναψης της εν λόγω συμφωνίας (2).
   Άρθρο 2
   Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να υπογράψει(-ουν) τη συμφωνία εξ ονόματος της Ένωσης.
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 21 Νοεμβρίου 2016.

            Για το Συμβούλιο

            Ο Πρόεδρος

         P. PLAVČAN

      (1)  Παράρτημα 1Γ της συμφωνίας του Μαρακές για την ίδρυση του Παγκόσμιου Οργανισμού Εμπορίου, που υπεγράφη στο Μαρακές του Μαρόκου στις 15 Απριλίου 1994.

      (2)  Το κείμενο της συμφωνίας θα δημοσιευθεί στην Επίσημη Εφημερίδα μαζί με την απόφαση για τη σύναψή της.


title: Απόφαση αριθ. 1672/2006/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 2006 , για τη θέσπιση κοινοτικού προγράμματος για την απασχόληση και την κοινωνική αλληλεγγύη — Progress

text:
               15.11.2006

               EL

               Επίσημη Εφημερίδα της Ευρωπαϊκής Ένωσης

               L 315/1

      ΑΠΌΦΑΣΗ αριθ. 1672/2006/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 24ης Οκτωβρίου 2006
   για τη θέσπιση κοινοτικού προγράμματος για την απασχόληση και την κοινωνική αλληλεγγύη — Progress
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 13 παράγραφος 2, το άρθρο 129 και το άρθρο 137 παράγραφος 2 στοιχείο α),
   την πρόταση της Επιτροπής,
   τη γνώμη της Ευρωπαϊκής Οικονομικής και Κοινωνικής Επιτροπής (1),
   τη γνώμη της Επιτροπής Περιφερειών (2),
   ενεργώντας σύμφωνα με τη διαδικασία του άρθρου 251 της συνθήκης (3),
   Εκτιμώντας τα ακόλουθα:

               (1)

               Το Ευρωπαϊκό Συμβούλιο της Λισσαβώνας στις 23 και 24 Μαρτίου 2000 περιέλαβε, ως ουσιαστική για τη συνολική στρατηγική της Ένωσης, την προώθηση της απασχόλησης και της κοινωνικής ενσωμάτωσης για την επίτευξη του στρατηγικού της στόχου της επόμενης δεκαετίας να γίνει η ανταγωνιστικότερη και δυναμικότερη οικονομία της γνώσης ανά την υφήλιο, ικανή για βιώσιμη οικονομική ανάπτυξη, με περισσότερες και καλύτερες θέσεις εργασίας και με μεγαλύτερη κοινωνική συνοχή. Έθεσε φιλόδοξους στόχους για την ΕΕ, να αναδημιουργήσει τις προϋποθέσεις για πλήρη απασχόληση, να βελτιώσει την ποιότητα και την παραγωγικότητα στην εργασία, να ενισχύσει την κοινωνική συνοχή και να προωθήσει την ενσωμάτωση στην αγορά εργασίας. Επιπλέον, η στρατηγική επανεστιάσθηκε από το Ευρωπαϊκό Συμβούλιο των Βρυξελλών της 22ας και 23ης Μαρτίου 2005.

               (2)

               Σύμφωνα με τη δεδηλωμένη πρόθεση της Επιτροπής να ενοποιήσει και να οργανώσει ορθολογικά τα κοινοτικά χρηματοδοτικά μέσα, η παρούσα απόφαση θα πρέπει να θεσπίσει ενιαίο, επακριβώς καθορισμένο πρόγραμμα για τη συνέχιση και ανάπτυξη των δραστηριοτήτων που δρομολογήθηκαν βάσει της απόφασης 2000/750/EΚ του Συμβουλίου, της 27ης Νοεμβρίου 2000, για τη θέσπιση κοινοτικού προγράμματος δράσης για την καταπολέμηση των διακρίσεων (2001-2006) (4), της απόφασης 2001/51/ΕΚ του Συμβουλίου, της 20ής Δεκεμβρίου 2000, για τη θέσπιση προγράμματος σχετικά με την κοινοτική στρατηγική για την ισότητα μεταξύ γυναικών και ανδρών (2001-2005) (5) και των αποφάσεων του Ευρωπαϊκού Κοινοβουλίου και του Συμβουλίου αριθ. 50/2002/EΚ, της 7ης Δεκεμβρίου 2001, σχετικά με τη θέσπιση κοινοτικού προγράμματος δράσης για την ενθάρρυνση της συνεργασίας μεταξύ των κρατών μελών για την καταπολέμηση του κοινωνικού αποκλεισμού (6), αριθ. 1145/2002/EΚ, της 10ης Ιουνίου 2002, περί κοινοτικών μέτρων ενθάρρυνσης στον τομέα της απασχόλησης (7) και αριθ. 848/2004/ΕΚ, της 29ης Απριλίου 2004, σχετικά με τη θέσπιση προγράμματος κοινοτικής δράσης για την προώθηση οργανώσεων που δραστηριοποιούνται σε ευρωπαϊκό επίπεδο στον τομέα της ισότητας μεταξύ ανδρών και γυναικών (8), καθώς και των δραστηριοτήτων που έχουν αναληφθεί σε κοινοτικό επίπεδο σε σχέση με τους όρους εργασίας.

               (3)

               Το έκτακτο Ευρωπαϊκό Συμβούλιο για την απασχόληση που πραγματοποιήθηκε στο Λουξεμβούργο, στις 20 και 21 Νοεμβρίου 1997, δρομολόγησε την ευρωπαϊκή στρατηγική για την απασχόληση, που περιλαμβάνει το συντονισμό της πολιτικής των κρατών μελών για την απασχόληση με βάση από κοινού συμφωνηθείσες κατευθυντήριες γραμμές και συστάσεις για την απασχόληση. Η στρατηγική αυτή αποτελεί σήμερα το σημαντικότερο μέσο σε κοινοτικό επίπεδο για την υλοποίηση των στόχων της στρατηγικής της Λισσαβώνας για την απασχόληση και την αγορά εργασίας.

               (4)

               Το Ευρωπαϊκό Συμβούλιο της Λισσαβώνας συμπέρανε ότι ο αριθμός των ατόμων που ζουν κάτω από το όριο της φτώχειας και σε κατάσταση κοινωνικού αποκλεισμού είναι απαράδεκτος και επομένως έκρινε αναγκαίο να ληφθούν μέτρα ώστε να γίνει αποφασιστικό βήμα προς την εξάλειψη της φτώχειας με τον καθορισμό κατάλληλων στόχων. Το Ευρωπαϊκό Συμβούλιο της Νίκαιας στις 7, 8 και 9 Δεκεμβρίου του 2000 συμφώνησε επί των στόχων αυτών. Συμφώνησε, επίσης, ότι η πολιτική κατά του κοινωνικού αποκλεισμού θα πρέπει να βασίζεται στην ανοικτή μέθοδο συντονισμού που θα συνδυάζει τα εθνικά σχέδια δράσης με πρωτοβουλία της Επιτροπής για συνεργασία.

               (5)

               Οι δημογραφικές αλλαγές αποτελούν σημαντική μακροπρόθεσμη πρόκληση για την ικανότητα των συστημάτων κοινωνικής προστασίας να παρέχουν συντάξεις λογικού ύψους και προσιτή σε όλους, ποιοτική και μακροπρόθεσμα χρηματοδοτήσιμη υγειονομική και μακροχρόνια περίθαλψη. Είναι σημαντική η προώθηση στρατηγικών που μπορούν να επιτύχουν τόσο επαρκή κοινωνική προστασία όσο και βιωσιμότητα των συστημάτων κοινωνικής προστασίας. Το Ευρωπαϊκό Συμβούλιο της Λισσαβώνας αποφάσισε ότι η συνεργασία στον τομέα αυτόν θα πρέπει να βασίζεται στην ανοικτή μέθοδο συντονισμού.

               (6)

               Στο πλαίσιο αυτό, θα πρέπει να αποδοθεί προσοχή στην ειδική θέση των μεταναστών και στη σημασία της ανάληψης δράσης με σκοπό να μετατραπεί η αδήλωτη εργασία των μεταναστών σε νόμιμη απασχόληση.

               (7)

               Η εξασφάλιση ελάχιστων προτύπων και η διαρκής βελτίωση των συνθηκών εργασίας στην Ένωση αποτελούν κύριο χαρακτηριστικό της ευρωπαϊκής κοινωνικής πολιτικής και σημαντικό συνολικό στόχο της Ευρωπαϊκής Ένωσης. Η Κοινότητα διαδραματίζει σημαντικό ρόλο στην υποστήριξη και συμπλήρωση των δραστηριοτήτων των κρατών μελών στους τομείς της υγείας και της ασφάλειας των εργαζομένων, των συνθηκών εργασίας, στις οποίες περιλαμβάνεται και η ανάγκη συμβιβασμού της επαγγελματικής και της οικογενειακής ζωής, της προστασίας των εργαζομένων όταν λήγει η σύμβαση εργασίας τους, της ενημέρωσης, της διαβούλευσης και συμμετοχής των εργαζομένων, της εκπροσώπησης και της συλλογικής υπεράσπισης των συμφερόντων εργαζομένων και εργοδοτών.

               (8)

               Η απαγόρευση των διακρίσεων αποτελεί θεμελιώδη αρχή της Ευρωπαϊκής Ένωσης. Το άρθρο 13 της συνθήκης επιβάλλει την καταπολέμηση των διακρίσεων λόγω φύλου, φυλετικής ή εθνικής καταγωγής, θρησκείας ή πεποιθήσεων, αναπηρίας, ηλικίας ή γενετήσιου προσανατολισμού. Η απαγόρευση των διακρίσεων κατοχυρώνεται και στο άρθρο 21 του Χάρτη των θεμελιωδών δικαιωμάτων της Ευρωπαϊκής Ένωσης. Οι ιδιαιτερότητες των διαφόρων μορφών διακρίσεων θα πρέπει να λαμβάνονται υπόψη, και για την πρόληψη και την καταπολέμηση των διακρίσεων για έναν ή περισσότερους λόγους θα πρέπει να αναπτύσσεται παράλληλα αντίστοιχη δράση. Συνεπώς, όταν εξετάζονται η δυνατότητα προσπέλασης στο πρόγραμμα και τα αποτελέσματά του, οι ιδιαίτερες απαιτήσεις των ατόμων με ειδικές ανάγκες πρέπει να λαμβάνονται υπόψη, ώστε να διασφαλίζεται η πλήρης και ισότιμη πρόσβασή τους στις δραστηριότητες που χρηματοδοτούνται από το παρόν πρόγραμμα, και στα αποτελέσματα και στην αξιολόγηση των δραστηριοτήτων αυτών, συμπεριλαμβανομένης της κάλυψης του πρόσθετου κόστους που προκαλείται από την αναπηρία τους. Η πολύχρονη πείρα που αποκτήθηκε από την καταπολέμηση ορισμένων μορφών διακρίσεων, συμπεριλαμβανομένων των διακρίσεων λόγω φύλου, μπορεί να αξιοποιηθεί και για την καταπολέμηση άλλου είδους διακρίσεων.

               (9)

               Βάσει του άρθρου 13 της συνθήκης, το Συμβούλιο εξέδωσε την οδηγία 2000/43/ΕΚ, της 29ης Ιουνίου 2000, περί εφαρμογής της αρχής της ίσης μεταχείρισης προσώπων ασχέτως φυλετικής ή εθνοτικής τους καταγωγής (9), που απαγορεύει τις διακρίσεις λόγω φυλετικής ή εθνοτικής καταγωγής, μεταξύ άλλων, στην απασχόληση, στην επαγγελματική κατάρτιση, στην εκπαίδευση, στα αγαθά και στις υπηρεσίες και στην κοινωνική προστασία, την οδηγία 2000/78/ΕΚ, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία (10), που απαγορεύει τις διακρίσεις στην απασχόληση και την εργασία λόγω θρησκείας ή πεποιθήσεων, αναπηρίας, ηλικίας και γενετήσιου προσανατολισμού, και την οδηγία 2004/113/ΕΚ, της 13ης Δεκεμβρίου 2004, για την εφαρμογή της αρχής της ίσης μεταχείρισης ανδρών και γυναικών στην πρόσβαση σε αγαθά και υπηρεσίες και την παροχή αυτών (11).

               (10)

               Η ίση μεταχείριση ανδρών και γυναικών είναι θεμελιώδης αρχή του κοινοτικού δικαίου βάσει των άρθρων 2 και 3 της συνθήκης και οι οδηγίες και λοιπές πράξεις που εκδόθηκαν βάσει της αρχής αυτής διαδραματίζουν σημαντικό ρόλο στη βελτίωση της κατάστασης των γυναικών στην Ένωση. Η πείρα από τη δράση σε κοινοτικό επίπεδο έχει δείξει ότι για την προώθηση της ισότητας των φύλων στις πολιτικές της Κοινότητας και την καταπολέμηση των διακρίσεων στην πράξη απαιτείται συνδυασμός μέτρων που περιλαμβάνουν νομοθεσία, χρηματοδοτικά μέσα και ενσωμάτωση της διάστασης του φύλου στις πολιτικές, κατά τρόπο ώστε να αλληλοσυμπληρώνονται. Σύμφωνα με την αρχή της ισότητας μεταξύ ανδρών και γυναικών, η ενσωμάτωση της διάστασης του φύλου θα πρέπει να προωθείται σε όλους τους τομείς και τις δραστηριότητες του προγράμματος.

               (11)

               Πολλές μη κυβερνητικές οργανώσεις που δραστηριοποιούνται σε διάφορα επίπεδα μπορούν να συμβάλλουν σημαντικά σε ευρωπαϊκό επίπεδο μέσω των κυριότερων δικτύων τα οποία συνεισφέρουν στον αναπροσανατολισμό της πολιτικής σχετικά με τους γενικούς στόχους του προγράμματος.

               (12)

               Δεδομένου ότι οι στόχοι της παρούσας απόφασης δεν είναι δυνατόν να επιτευχθούν επαρκώς σε επίπεδο κρατών μελών, επειδή απαιτείται ανταλλαγή πληροφοριών σε κοινοτικό επίπεδο και διάδοση της ορθής πρακτικής σε όλη την Κοινότητα και, επομένως, οι στόχοι αυτοί λόγω της πολυμερούς διάστασης των κοινοτικών δράσεων και μέτρων μπορούν να επιτευχθούν καλύτερα σε κοινοτικό επίπεδο, η Κοινότητα μπορεί να λάβει μέτρα σύμφωνα με την αρχή της επικουρικότητας του άρθρου 5 της συνθήκης. Σύμφωνα με την αρχή της αναλογικότητας του ιδίου άρθρου, η παρούσα απόφαση δεν υπερβαίνει τα αναγκαία όρια για την επίτευξη των στόχων αυτών.

               (13)

               Η παρούσα απόφαση καθορίζει για τη συνολική διάρκεια του προγράμματος το χρηματοδοτικό κονδύλιο που αποτελεί, για την αρμόδια για τον προϋπολογισμό αρχή, προνομιακή αναφορά κατά την ετήσια διαδικασία κατάρτισης του προϋπολογισμού, κατά την έννοια του σημείου 37 της διοργανικής συμφωνίας, της 17ης Μαΐου 2006, μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (12).

               (14)

               Τα απαιτούμενα μέτρα για την εφαρμογή της παρούσας απόφασης θεσπίζονται σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (13).

               (15)

               Επειδή το πρόγραμμα διαιρείται σε πέντε τομείς, τα κράτη μέλη μπορούν να φροντίσουν για την εναλλαγή των εθνικών τους εκπροσώπων ανάλογα με τα θέματα που εξετάζει η επιτροπή που επικουρεί την Επιτροπή,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Θέσπιση και διάρκεια του προγράμματος
   1.   Η παρούσα απόφαση θεσπίζει κοινοτικό πρόγραμμα για την απασχόληση και την κοινωνική αλληλεγγύη με την ονομασία Progress, (στο εξής «πρόγραμμα»), για να υποστηρίξει οικονομικά την υλοποίηση των στόχων της Ευρωπαϊκής Ένωσης στους τομείς της απασχόλησης και των κοινωνικών υποθέσεων, όπως ορίζονται με την ανακοίνωση της Επιτροπής για την ατζέντα κοινωνικής πολιτικής, συνεισφέροντας στην επίτευξη των στόχων της Λισσαβώνας στους εν λόγω τομείς.
   2.   Το πρόγραμμα θα εφαρμοστεί από την 1η Ιανουαρίου 2007 έως την 31η Δεκεμβρίου 2013.
   Άρθρο 2
   Γενικοί στόχοι
   1.   Το πρόγραμμα επιδιώκει τους ακόλουθους γενικούς στόχους:

               α)

               να βελτιώσει τις γνώσεις και την κατανόηση της κατάστασης στα κράτη μέλη και σε άλλες συμμετέχουσες χώρες μέσω της ανάλυσης, αξιολόγησης και στενής παρακολούθησης των πολιτικών·

               β)

               να υποστηρίξει την ανάπτυξη στατιστικών εργαλείων και μεθόδων και κοινών δεικτών, κατά το δυνατόν ταξινομημένων ανά φύλο και ομάδα ηλικίας, στους τομείς που περιλαμβάνει·

               γ)

               να υποστηρίξει και να παρακολουθήσει την εφαρμογή της κοινοτικής νομοθεσίας, κατά περίπτωση, και την επίτευξη των στόχων της κοινοτικής πολιτικής στα κράτη μέλη και να αξιολογήσει την αποτελεσματικότητα και τον αντίκτυπό τους·

               δ)

               να προωθήσει τη δικτύωση, την αλληλοδιδασκαλία, τον εντοπισμό και τη διάδοση ορθών πρακτικών σε ευρωπαϊκό επίπεδο·

               ε)

               να αυξήσει την ευαισθητοποίηση των ενδιαφερόμενων μερών και του κοινού σχετικά με τις κοινοτικές πολιτικές και στόχους στο πλαίσιο καθενός από τους πέντε τομείς του·

               στ)

               να ενισχύσει την ικανότητα των κύριων ευρωπαϊκών δικτύων να προωθούν, να υποστηρίζουν και να αναπτύσσουν τις πολιτικές και τους στόχους της Κοινότητας, κατά περίπτωση.

         2.   Η ενσωμάτωση της διάστασης του φύλου θα προωθηθεί σε όλους τους τομείς και τα μέτρα του προγράμματος αυτού.
   3.   Γίνεται κατάλληλη διάδοση των αποτελεσμάτων που επιτυγχάνονται στους τομείς και τα μέτρα του προγράμματος σε όλους τους συμμετέχοντες και το κοινό. Η Επιτροπή θα προβεί σε ανταλλαγές απόψεων με τα βασικά ενδιαφερόμενα μέρη.
   Άρθρο 3
   Διάρθρωση του προγράμματος
   Το πρόγραμμα διαιρείται στους ακόλουθους πέντε τομείς:

               1.

               Απασχόληση

               2.

               Κοινωνική προστασία και ενσωμάτωση

               3.

               Όροι εργασίας

               4.

               Καταπολέμηση των διακρίσεων και ποικιλομορφία

               5.

               Ισότητα των φύλων.

         Άρθρο 4
   Τομέας 1: Απασχόληση
   Ο τομέας 1 υποστηρίζει την υλοποίηση της ευρωπαϊκής στρατηγικής για την απασχόληση (ΕΣΑ):

               α)

               βελτιώνοντας την κατανόηση της κατάστασης όσον αφορά την απασχόληση και τις προοπτικές της, ιδίως με αναλύσεις και μελέτες και με την ανάπτυξη στατιστικών και κοινών δεικτών στο πλαίσιο της ΕΣΑ·

               β)

               παρακολουθώντας και αξιολογώντας την υλοποίηση των ευρωπαϊκών κατευθυντήριων γραμμών και συστάσεων για την απασχόληση και τον αντίκτυπό τους, ιδίως με την κοινή έκθεση για την απασχόληση, και αναλύοντας την αλληλεπίδραση ανάμεσα στην ΕΣΑ και τη γενική οικονομική και κοινωνική πολιτική και άλλους τομείς πολιτικής·

               γ)

               διοργανώνοντας ανταλλαγές σχετικά με πολιτικές, επιτυχημένες μεθόδους και καινοτόμες προσεγγίσεις και προωθώντας την αλληλοδιδασκαλία στο πλαίσιο της ΕΣΑ·

               δ)

               αυξάνοντας την ευαισθητοποίηση, διαδίδοντας πληροφορίες και προωθώντας το διάλογο σχετικά με τις προκλήσεις και την πολιτική της απασχόλησης και την εφαρμογή των εθνικών μεταρρυθμιστικών προγραμμάτων, μεταξύ των κοινωνικών εταίρων, των περιφερειακών και τοπικών συντελεστών και άλλων ενδιαφερομένων.

         Άρθρο 5
   Τομέας 2: Κοινωνική προστασία και ενσωμάτωση
   Ο τομέας 2 υποστηρίζει την εφαρμογή της ανοικτής μεθόδου συντονισμού (ΑΜΣ) στον τομέα της κοινωνικής προστασίας και ενσωμάτωσης:

               α)

               βελτιώνοντας την κατανόηση των θεμάτων κοινωνικού αποκλεισμού και φτώχειας, των πολιτικών κοινωνικής προστασίας και ενσωμάτωσης, ιδίως με αναλύσεις και μελέτες και με την ανάπτυξη στατιστικών και κοινών δεικτών, στο πλαίσιο της ΑΜΣ, στον τομέα της κοινωνικής προστασίας και ενσωμάτωσης·

               β)

               παρακολουθώντας και αξιολογώντας την υλοποίηση των ευρωπαϊκών κατευθυντήριων γραμμών και συστάσεων για την απασχόληση και τον αντίκτυπό τους, ιδίως με την κοινή έκθεση για την απασχόληση, και αναλύοντας την αλληλεπίδραση ανάμεσα στην ΕΣΑ και τη γενική οικονομική και κοινωνική πολιτική και άλλους τομείς πολιτικής·

               γ)

               διοργανώνοντας ανταλλαγές σχετικά με πολιτικές, επιτυχημένες μεθόδους και καινοτόμες προσεγγίσεις και προωθώντας την αλληλοδιδασκαλία στο πλαίσιο της στρατηγικής για την κοινωνική προστασία και την απασχόληση·

               δ)

               αυξάνοντας την ευαισθητοποίηση, διαδίδοντας πληροφορίες και προωθώντας τη συζήτηση σχετικά με τις κύριες προκλήσεις και τα θέματα πολιτικής που προκύπτουν στο πλαίσιο της κοινοτικής διαδικασίας συντονισμού στον τομέα της κοινωνικής προστασίας και της κοινωνικής ενσωμάτωσης, περιλαμβανομένων μεταξύ των κοινωνικών εταίρων, των περιφερειακών και τοπικών συντελεστών, των μη κυβερνητικών οργανισμών (ΜΚΟ) και άλλων ενδιαφερομένων·

               ε)

               αναπτύσσοντας τη δυνατότητα των κυριοτέρων ευρωπαϊκών δικτύων να στηρίξουν και να αναπτύξουν περαιτέρω στόχους κοινοτικής πολιτικής και στρατηγικές στους τομείς της κοινωνικής προστασίας και της κοινωνικής ενσωμάτωσης.

         Άρθρο 6
   Τομέας 3: Όροι εργασίας
   Ο τομέας 3 υποστηρίζει τη βελτίωση του εργασιακού περιβάλλοντος και των όρων εργασίας συμπεριλαμβανομένης της υγείας και της ασφάλειας στην εργασία και του συμβιβασμού επαγγελματικής και οικογενειακής ζωής:

               α)

               βελτιώνοντας την κατανόηση της κατάστασης όσον αφορά τους όρους εργασίας, ιδίως με αναλύσεις και μελέτες και, κατά περίπτωση, με την ανάπτυξη στατιστικών και δεικτών, και αξιολογώντας την αποτελεσματικότητα και τον αντίκτυπο της ισχύουσας νομοθεσίας και των σημερινών πολιτικών και πρακτικών·

               β)

               ενισχύοντας την εφαρμογή της εργατικής νομοθεσίας της ΕΕ με την αποτελεσματική παρακολούθηση, τη διοργάνωση ειδικών σεμιναρίων για τους εργαζομένους στον τομέα αυτόν, τη δημιουργία οδηγών και δικτύων ανάμεσα σε εξειδικευμένους φορείς, περιλαμβανομένων των κοινωνικών εταίρων·

               γ)

               αναλαμβάνοντας προληπτική δράση και προωθώντας την πρόληψη στον τομέα της υγείας και ασφάλειας στην εργασία·

               δ)

               αυξάνοντας την ευαισθητοποίηση, διαδίδοντας πληροφορίες και προωθώντας τη συζήτηση σχετικά με τις κύριες προκλήσεις και τα θέματα πολιτικής όσον αφορά τους όρους εργασίας, περιλαμβανομένων των κοινωνικών εταίρων και άλλων ενδιαφερομένων.

         Άρθρο 7
   Τομέας 4: Καταπολέμηση των διακρίσεων και ποικιλομορφία
   Ο τομέας 4 υποστηρίζει την αποτελεσματική εφαρμογή της αρχής της μη διάκρισης, προωθεί την ενσωμάτωσή της σε όλες τις κοινοτικές πολιτικές:

               α)

               βελτιώνοντας την κατανόηση της κατάστασης όσον αφορά τις διακρίσεις, ιδίως με αναλύσεις και μελέτες και, κατά περίπτωση, με την ανάπτυξη στατιστικών και δεικτών, και αξιολογώντας την αποτελεσματικότητα και τον αντίκτυπο της ισχύουσας νομοθεσίας και των σημερινών πολιτικών και πρακτικών·

               β)

               ενισχύοντας την εφαρμογή της κοινοτικής νομοθεσίας κατά των διακρίσεων με την αποτελεσματική παρακολούθηση, τη διεξαγωγή ειδικών σεμιναρίων για όσους εργάζονται στον τομέα αυτόν και τη δικτύωση εξειδικευμένων φορέων που ασχολούνται με την καταπολέμηση των διακρίσεων·

               γ)

               αυξάνοντας την ευαισθητοποίηση, διαδίδοντας πληροφορίες και προωθώντας τη συζήτηση σχετικά με τις κύριες προκλήσεις και τα θέματα πολιτικής σε σχέση με τις διακρίσεις και την ενσωμάτωση της καταπολέμησης των διακρίσεων σε όλες τις κοινοτικές πολιτικές, μεταξύ των κοινωνικών εταίρων των ΜΚΟ και άλλων ενδιαφερόμενων.

               δ)

               αναπτύσσοντας τη δυνατότητα των κυριοτέρων ευρωπαϊκών δικτύων να προωθήσουν και να αναπτύξουν περαιτέρω κοινοτικούς πολιτικούς στόχους και στρατηγικές στον τομέα της καταπολέμησης των διακρίσεων.

         Άρθρο 8
   Τομέας 5: Ισότητα των φύλων
   Ο τομέας 5 υποστηρίζει την αποτελεσματική εφαρμογή της αρχής της ισότητας των φύλων και προωθεί την ενσωμάτωση της διάστασης του φύλου σε όλες τις κοινοτικές πολιτικές:

               α)

               βελτιώνοντας την κατανόηση της κατάστασης όσον αφορά θέματα ισότητας και ενσωμάτωσης της διάστασης του φύλου στις πολιτικές, ιδίως με αναλύσεις και μελέτες και με την ανάπτυξη στατιστικών και, κατά περίπτωση, δεικτών, καθώς και αξιολογώντας την αποτελεσματικότητα και τον αντίκτυπο της ισχύουσας νομοθεσίας και των σημερινών πολιτικών και πρακτικών·

               β)

               ενισχύοντας την εφαρμογή της κοινοτικής νομοθεσίας για την ισότητα των φύλων με την αποτελεσματική παρακολούθηση, τη διεξαγωγή ειδικών σεμιναρίων για όσους εργάζονται στον τομέα αυτόν και τη δικτύωση εξειδικευμένων φορέων που ασχολούνται με την ισότητα των φύλων·

               γ)

               αυξάνοντας την ευαισθητοποίηση, διαδίδοντας πληροφορίες και προωθώντας τη συζήτηση σχετικά με τις κύριες προκλήσεις και τα θέματα πολιτικής όσον αφορά την ισότητα των φύλων και την ενσωμάτωση της διάστασης του φύλου, μεταξύ των κοινωνικών εταίρων των ΜΚΟ και άλλων ενδιαφερόμενων μερών·

               δ)

               αναπτύσσοντας τη δυνατότητα των κυριοτέρων ευρωπαϊκών δικτύων να προωθήσουν και να αναπτύξουν περαιτέρω κοινοτικούς πολιτικούς στόχους και στρατηγικές για την ισότητα των φύλων.

         Άρθρο 9
   Είδη δράσεων
   1.   Το πρόγραμμα θα χρηματοδοτήσει τα εξής είδη δραστηριοτήτων, οι οποίες μπορούν να αναληφθούν, κατά περίπτωση, σε διακρατικό πλαίσιο:

               α)

               Δραστηριότητες ανάλυσης:

                           i)

                           συλλογή, κατάρτιση και διάδοση δεδομένων και στατιστικών,

                           ii)

                           κατάρτιση και διάδοση κοινής μεθοδολογίας και, εφόσον απαιτείται, δεικτών ή σημείων αναφοράς για συγκριτική αξιολόγηση,

                           iii)

                           διεξαγωγή μελετών, αναλύσεων και ερευνών και διάδοση των αποτελεσμάτων τους,

                           iv)

                           διεξαγωγή εκτιμήσεων και αξιολογήσεων του αντικτύπου και διάδοση των αποτελεσμάτων τους,

                           v)

                           σύνταξη και δημοσίευση οδηγών, εκθέσεων και μορφωτικού υλικού μέσω του Διαδικτύου ή άλλων μέσων μαζικής ενημέρωσης.

               β)

               Δραστηριότητες αλληλοδιδασκαλίας, ευαισθητοποίησης και διάδοσης:

                           i)

                           εντοπισμός και ανταλλαγές ορθών πρακτικών, καινοτόμων προσεγγίσεων και εμπειριών και διοργάνωση αξιολόγησης από ομοτίμους και αλληλοδιδασκαλίας με συνεδριάσεις/εργαστήρια/σεμινάρια σε επίπεδο ΕΕ, σε διακρατικό ή σε εθνικό επίπεδο, λαμβανομένων υπόψη, όπου είναι δυνατόν, των ιδιαιτεροτήτων κάθε χώρας·

                           ii)

                           διοργάνωση συνεδρίων/σεμιναρίων από την Προεδρία·

                           iii)

                           διοργάνωση συνεδρίων/σεμιναρίων υπέρ της ανάπτυξης και εφαρμογής της κοινοτικής νομοθεσίας και των στόχων πολιτικής·

                           iv)

                           διοργάνωση εκστρατειών μέσω των μέσων ενημέρωσης και διοργάνωση εκδηλώσεων·

                           v)

                           συλλογή και δημοσίευση υλικού για τη διάδοση πληροφοριών καθώς και αποτελεσμάτων του προγράμματος.

               γ)

               Ενίσχυση των κυρίων συντελεστών:

                           i)

                           υποστήριξη των τρεχουσών δαπανών των κυρίων ευρωπαϊκών δικτύων των οποίων οι δραστηριότητες συνδέονται με την πραγματοποίηση των στόχων του παρόντος προγράμματος,

                           ii)

                           σύσταση ομάδων εργασίας από υπαλλήλους των εθνικών διοικήσεων για την παρακολούθηση της εφαρμογής της κοινοτικής νομοθεσίας,

                           iii)

                           χρηματοδότηση εξειδικευμένων σεμιναρίων κατάρτισης που απευθύνονται στους εργαζομένους στον τομέα, σε υψηλόβαθμους υπάλληλους και σε άλλους συναφείς φορείς.

                           iv)

                           δικτύωση των εξειδικευμένων φορέων σε κοινοτικό επίπεδο,

                           v)

                           χρηματοδότηση δικτύων εμπειρογνωμόνων,

                           vi)

                           χρηματοδότηση παρατηρητηρίων σε κοινοτικό επίπεδο,

                           vii)

                           ανταλλαγή προσωπικού μεταξύ των εθνικών διοικήσεων,

                           viii)

                           συνεργασία με διεθνείς οργανισμούς.

         2.   Τα είδη δράσεων που προβλέπονται με την παράγραφο 1 στοιχείο β), πρέπει να έχουν ισχυρή ευρωπαϊκή διάσταση, κατάλληλη κλίμακα για να εξασφαλίζεται πραγματική ευρωπαϊκή προστιθέμενη αξία και να διεξάγονται από τις εθνικές, περιφερειακές και τοπικές αρχές, από εξειδικευμένους φορείς που προβλέπει η κοινοτική νομοθεσία ή από παράγοντες που θεωρούνται ότι αποτελούν κύριους συντελεστές στον τομέα τους.
   3.   Το πρόγραμμα δεν χρηματοδοτεί μέτρα για την προετοιμασία και την υλοποίηση Ευρωπαϊκών Ετών.
   Άρθρο 10
   Πρόσβαση
   1.   Πρόσβαση στο πρόγραμμα έχουν όλοι οι δημόσιοι ή/και ιδιωτικοί φορείς, παράγοντες και οργανισμοί, και ιδίως οι ακόλουθοι:

               α)

               τα κράτη μέλη·

               β)

               οι δημόσιες υπηρεσίες απασχόλησης και οι οργανισμοί τους·

               γ)

               οι τοπικές και περιφερειακές αρχές·

               δ)

               εξειδικευμένοι φορείς που προβλέπονται με τη κοινοτική νομοθεσία·

               ε)

               οι κοινωνικοί εταίροι·

               στ)

               μη κυβερνητικές οργανώσεις, ιδίως εκείνες που είναι οργανωμένες σε ευρωπαϊκό επίπεδο·

               ζ)

               ιδρύματα τριτοβάθμιας εκπαίδευσης και ερευνητικά ιδρύματα·

               η)

               εμπειρογνώμονες για την αξιολόγηση·

               θ)

               οι εθνικές στατιστικές υπηρεσίες·

               ι)

               τα μέσα μαζικής ενημέρωσης.

         2.   Η Επιτροπή μπορεί επίσης να συμμετάσχει στο πρόγραμμα απευθείας όσον αφορά τις δραστηριότητες κατά το άρθρο 9, παράγραφος 1, στοιχεία α) και β).
   Άρθρο 11
   Μέθοδος υποβολής αιτήσεων για ενίσχυση
   1.   Τα είδη δραστηριοτήτων που προβλέπει το άρθρο 9 μπορούν να χρηματοδοτούνται από:

               α)

               σύμβαση παροχής υπηρεσιών κατόπιν πρόσκλησης υποβολής προσφορών· στην περίπτωση αυτή, για τη συνεργασία με τις εθνικές στατιστικές υπηρεσίες, ισχύουν οι διαδικασίες της Στατιστικής Υπηρεσίας των Ευρωπαϊκών Κοινοτήτων (Eurostat)·

               β)

               μερική υποστήριξη κατόπιν πρόσκλησης υποβολής προτάσεων· στην περίπτωση αυτή, η κοινοτική συγχρηματοδότηση δεν μπορεί να υπερβαίνει, κατά κανόνα, το 80 % του συνόλου των δαπανών που επιβαρύνουν το δικαιούχο· χρηματοδότηση που υπερβαίνει το ανώτατο αυτό όριο μπορεί να χορηγηθεί μόνον σε εξαιρετικές περιπτώσεις και ύστερα από λεπτομερή έλεγχο.

         2.   Τα είδη δραστηριοτήτων που προβλέπει το άρθρο 9 παράγραφος 1, μπορούν να λάβουν οικονομική υποστήριξη κατόπιν αιτήσεως εκ μέρους, για παράδειγμα, κρατών μελών, σύμφωνα με τις σχετικές διατάξεις του κανονισμού (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (14), και ιδίως του άρθρου 110 αυτού, και του κανονισμού (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (ΕΚ, Ευρατόμ) αριθ. 1605/2002 του Συμβουλίου για τη θέσπιση του Δημοσιονομικού Κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (15), και ιδίως του άρθρου 168 αυτού.
   Άρθρο 12
   Διατάξεις εφαρμογής
   1.   Τα απαιτούμενα μέτρα για την εφαρμογή της παρούσας απόφασης, όσον αφορά τα ακόλουθα θέματα, θεσπίζονται σύμφωνα με τη διαδικασία της διαχειριστικής επιτροπής του άρθρου 13 παράγραφος 2:

               α)

               γενικοί προσανατολισμοί εφαρμογής του προγράμματος·

               β)

               ετήσιο πρόγραμμα εργασίας για την εφαρμογή του προγράμματος το οποίο διαιρείται στα επιμέρους τμήματα·

               γ)

               κοινοτική οικονομική υποστήριξη·

               δ)

               ο ετήσιος προϋπολογισμός, υπό την επιφύλαξη του άρθρου 17·

               ε)

               η διαδικασία επιλογής των δράσεων που θα ενισχυθούν από την Κοινότητα και το σχέδιο καταλόγου των δράσεων αυτών, το οποίο υποβάλλεται από την Επιτροπή·

               στ)

               κριτήρια αξιολόγησης του προγράμματος, περιλαμβανομένων εκείνων που συνδέονται με τη σχέση κόστους-αποτελεσματικότητας, και ρυθμίσεις για τη διάδοση και τη διαβίβαση των αποτελεσμάτων.

         2.   Τα αναγκαία μέτρα για την εφαρμογή της παρούσας απόφασης σχετικά με όλα τα άλλα θέματα, πλην αυτών της παραγράφου 1, θεσπίζονται σύμφωνα με τη διαδικασία της συμβουλευτικής επιτροπής του άρθρου 13 παράγραφος 3.
   Άρθρο 13
   Επιτροπή
   1.   Η Επιτροπή επικουρείται από επιτροπή.
   2.   Οσάκις γίνεται μνεία της παρούσας παραγράφου, εφαρμόζονται τα άρθρα 4 και 7 της απόφασης 1999/468/ΕΚ, τηρουμένων των διατάξεων του άρθρου 8 της εν λόγω απόφασης.
   Η προθεσμία του άρθρου 4 παράγραφος 3 της απόφασης 1999/468/ΕΚ ορίζεται δίμηνη.
   3.   Οσάκις γίνεται μνεία της παρούσας παραγράφου, εφαρμόζονται τα άρθρα 3 και 7 της απόφασης 1999/468/ΕΚ, τηρουμένων των διατάξεων του άρθρου 8 της εν λόγω απόφασης.
   4.   Η επιτροπή θεσπίζει τον εσωτερικό της κανονισμό.
   Άρθρο 14
   Συνεργασία με άλλες επιτροπές
   1.   Η Επιτροπή δημιουργεί τους απαραίτητους δεσμούς με την επιτροπή κοινωνικής προστασίας και με την επιτροπή απασχόλησης ώστε να ενημερώνονται τακτικά και επαρκώς σχετικά με την υλοποίηση των δραστηριοτήτων της παρούσας απόφασης.
   2.   Η Επιτροπή ενημερώνει επίσης τις άλλες αρμόδιες επιτροπές σχετικά με τα μέτρα που λαμβάνονται στο πλαίσιο των πέντε τομέων του προγράμματος.
   3.   Εφόσον απαιτείται, η Επιτροπή καθιερώνει τακτική και συστηματική συνεργασία μεταξύ των επιτροπών του άρθρου 13 και των επιτροπών παρακολούθησης που συγκροτούνται για άλλες σχετικές πολιτικές, πράξεις και δράσεις.
   Άρθρο 15
   Συνοχή και συμπληρωματικότητα
   1.   Η Επιτροπή, σε συνεργασία με τα κράτη μέλη, εξασφαλίζει τη γενική συνοχή με άλλες πολιτικές, μέσα και δράσεις της Ένωσης και της Κοινότητας, ιδίως με τη δημιουργία των κατάλληλων μηχανισμών συντονισμού των δραστηριοτήτων του προγράμματος με συναφείς δραστηριότητες που αφορούν την έρευνα, τη δικαιοσύνη και τις εσωτερικές υποθέσεις, τον πολιτισμό, την εκπαίδευση, την κατάρτιση και την πολιτική για τη νεολαία, καθώς και με τους τομείς της διεύρυνσης και των εξωτερικών σχέσεων της Κοινότητας, όπως επίσης την περιφερειακή πολιτική και τη γενική οικονομική πολιτική. Δίνεται ιδιαίτερη προσοχή στις πιθανές συνέργειες ανάμεσα στο παρόν πρόγραμμα και προγράμματα στον τομέα της εκπαίδευσης και κατάρτισης.
   2.   Η Επιτροπή και τα κράτη μέλη εξασφαλίζουν τη συνοχή και τη συμπληρωματικότητα και την αποφυγή επικαλύψεων μεταξύ των κοινοτικών δραστηριοτήτων στο πλαίσιο του προγράμματος και άλλων συναφών δράσεων της Ένωσης και της Κοινότητας, ιδίως στο πλαίσιο των διαρθρωτικών ταμείων και ειδικά του Ευρωπαϊκού Κοινωνικού Ταμείου.
   3.   Η Επιτροπή εξασφαλίζει ότι οι δαπάνες που καλύπτονται από το πρόγραμμα και χρεώνονται σ' αυτό δεν χρεώνονται σε κανένα άλλο κοινοτικό χρηματοδοτικό μέσο.
   4.   Η Επιτροπή ενημερώνει τακτικά την επιτροπή του άρθρου 13 σχετικά με άλλες κοινοτικές δράσεις που συμβάλλουν στην επίτευξη των στόχων της στρατηγικής της Λισσαβώνας στον τομέα της ατζέντας κοινωνικής πολιτικής.
   5.   Τα κράτη μέλη καταβάλλουν κάθε δυνατή προσπάθεια για να εξασφαλίσουν τη συνοχή και τη συμπληρωματικότητα των δραστηριοτήτων του προγράμματος και των δραστηριοτήτων που αναλαμβάνονται σε εθνικό, περιφερειακό και τοπικό επίπεδο.
   Άρθρο 16
   Συμμετοχή τρίτων χωρών
   Στο πρόγραμμα μπορούν να συμμετάσχουν:

               —

               οι χώρες ΕΖΕΣ/ΕΟΧ σύμφωνα με τους όρους της συμφωνίας για τον ΕΟΧ,

               —

               οι συνδεδεμένες με την ΕΕ υποψήφιες και υπό ένταξη χώρες καθώς και οι χώρες των δυτικών Βαλκανίων που περιλαμβάνονται στη διαδικασία σταθεροποίησης και σύνδεσης.

         Άρθρο 17
   Χρηματοδότηση
   1.   Το χρηματοδοτικό κονδύλιο για την εφαρμογή των κοινοτικών δράσεων που σημειώνονται στην παρούσα απόφαση για την περίοδο από 1ης Ιανουαρίου 2007 ως την 31η Δεκεμβρίου 2013 ορίζεται στα 657 590 000 ευρώ (16).
   2.   Για την κατανομή των πόρων στους διάφορους τομείς του προγράμματος επί όλο το χρονικό διάστημα εφαρμογής του προγράμματος ισχύουν τα ακόλουθα κατώτατα όρια:

               Τμήμα 1

               Απασχόληση

               23 %

               Τμήμα 2

               Κοινωνική προστασία και ενσωμάτωση

               30 %

               Τμήμα 3

               Όροι εργασίας

               10 %

               Τμήμα 4

               Καταπολέμηση των διακρίσεων και ποικιλομορφία

               23 %

               Τμήμα 5

               Ισότητα των φύλων

               12 %

         3.   Το 2 % κατ' ανώτατο όριο του χρηματοδοτικού κονδυλίου αφιερώνεται στην υλοποίηση του προγράμματος για να καλύψει π.χ. τις δαπάνες που συνδέονται με τη λειτουργία της επιτροπής του άρθρου 13 ή τις αξιολογήσεις που πρέπει να γίνουν σύμφωνα με το άρθρο 19.
   4.   Οι ετήσιες πιστώσεις εγκρίνονται από την αρμόδια για τον προϋπολογισμό αρχή εντός των ορίων του δημοσιονομικού πλαισίου.
   5.   Η Επιτροπή μπορεί να χρησιμοποιήσει τεχνική και/ή διοικητική συνδρομή προς αμοιβαίο όφελος της Επιτροπής και των δικαιούχων, καθώς και βοηθητικές δαπάνες.
   Άρθρο 18
   Προστασία των οικονομικών συμφερόντων της Κοινότητας
   1.   Η Επιτροπή διασφαλίζει ότι, κατά την υλοποίηση δράσεων που χρηματοδοτούνται δυνάμει της παρούσας απόφασης, τα οικονομικά συμφέροντα της Κοινότητας προστατεύονται με την εφαρμογή προληπτικών μέτρων κατά της απάτης, της διαφθοράς και κάθε άλλης παράνομης δραστηριότητας, με τη διενέργεια αποτελεσματικών ελέγχων και με την ανάκτηση των αδικαιολογήτως καταβληθέντων ποσών και, αν διαπιστωθούν παρατυπίες, με την επιβολή αποτελεσματικών, αναλογικών και αποτρεπτικών κυρώσεων, σύμφωνα με τους κανονισμούς (ΕΚ, Ευρατόμ) αριθ. 2988/95 του Συμβουλίου, της 18ης Δεκεμβρίου 1995, σχετικά με την προστασία των οικονομικών συμφερόντων των Ευρωπαϊκών Κοινοτήτων (17), (Ευρατόμ, ΕΚ) αριθ. 2185/96 του Συμβουλίου, της 11ης Νοεμβρίου 1996, σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες (18) και (ΕΚ) αριθ. 1073/1999 του Ευρωπαϊκού Κοινοβουλίου, της 25ης Μαΐου 1999, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) (19).
   2.   Για τις κοινοτικές δράσεις που χρηματοδοτούνται στο πλαίσιο της παρούσας απόφασης, η έννοια της παρατυπίας του άρθρου 1 παράγραφος 2 του κανονισμού (ΕΚ, Ευρατόμ) αριθ. 2988/95 σημαίνει κάθε παράβαση διάταξης του κοινοτικού δικαίου ή κάθε παράβαση συμβατικής υποχρέωσης που προκύπτει από πράξη ή παράλειψη οικονομικού φορέα, με πραγματικό ή ενδεχόμενο αποτέλεσμα να επιβαρυνθούν με αδικαιολόγητη δαπάνη ο γενικός προϋπολογισμός της Ευρωπαϊκής Ένωσης ή προϋπολογισμοί τους οποίους διαχειρίζεται η Ένωση.
   3.   Οι συμβάσεις και συμφωνίες καθώς και οι συμφωνίες με συμμετέχουσες τρίτες χώρες που προκύπτουν από την παρούσα απόφαση προβλέπουν μεταξύ άλλων παρακολούθηση και οικονομικό έλεγχο από την Επιτροπή (ή οποιοδήποτε αντιπρόσωπο εξουσιοδοτημένο από αυτήν) και ελέγχους από το Ελεγκτικό Συνέδριο, επί τόπου εφόσον απαιτείται.
   Άρθρο 19
   Παρακολούθηση και αξιολόγηση
   1.   Για να εξασφαλίζεται η τακτική παρακολούθηση του προγράμματος και να παρέχεται η δυνατότητα πραγματοποίησης των αναγκαίων επαναπροσανατολισμών, η Επιτροπή συντάσσει ετήσιες εκθέσεις δραστηριοτήτων με επίκεντρο τα αποτελέσματα του προγράμματος, τις οποίες διαβιβάζει στο Ευρωπαϊκό Κοινοβούλιο και στην επιτροπή του άρθρου 13.
   2.   Τα διάφορα τμήματα του προγράμματος υπόκεινται επίσης σε ενδιάμεση αξιολόγηση που θα παράσχει την επισκόπηση του συνόλου προγράμματος, ώστε να υπολογίζεται η πρόοδος που σημειώνεται όσον αφορά την επίτευξη των στόχων του, την αποτελεσματική χρήση των πόρων του και την κοινοτική προστιθέμενη αξία του. Η αξιολόγηση αυτή μπορεί να συμπληρώνεται με συνεχείς αξιολογήσεις από την Επιτροπή με τη βοήθεια εξωτερικών εμπειρογνωμόνων. Μόλις καταστούν διαθέσιμα, τα αποτελέσματά τους περιλαμβάνονται στις εκθέσεις δραστηριοτήτων της παραγράφου 1.
   3.   Εκ των υστέρων αξιολόγηση που καλύπτει ολόκληρο το πρόγραμμα διεξάγεται, έως την 31η Δεκεμβρίου 2015, από την Επιτροπή με τη βοήθεια εξωτερικών εμπειρογνωμόνων, για να μετρηθεί ο αντίκτυπος των στόχων του προγράμματος και η ευρωπαϊκή προστιθέμενη αξία του. Η Επιτροπή διαβιβάζει την εκ των υστέρων αξιολόγηση στο Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών.
   4.   Η διεξαγωγή των επιμέρους τομέων του προγράμματος, μεταξύ άλλων με την παρουσίαση των αποτελεσμάτων και το διάλογο σχετικά με τις μελλοντικές προτεραιότητες, εξετάζονται επίσης στο φόρουμ για την εφαρμογή της ατζέντας κοινωνικής πολιτικής.
   Άρθρο 20
   Έναρξη ισχύος
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Στρασβούργο, 24 Οκτωβρίου 2006.

            Για το Ευρωπαϊκό Κοινοβούλιο

            Ο Πρόεδρος

         J. BORRELL FONTELLES

            Για το Συμβούλιο

            Η Πρόεδρος

         P. LEHTOMÄKI

      (1)  ΕΕ C 255 της 14.10.2005, σ. 67.

      (2)  ΕΕ C 164 της 5.7.2005, σ. 48.

      (3)  Γνώμη του Ευρωπαϊκού Κοινοβουλίου της 6ης Σεπτεμβρίου 2005 (ΕΕ C 193 E της 17.8.2006, σ. 99), κοινή θέση του Συμβουλίου της 18ης Ιουλίου 2006 (ΕΕ C 238 Ε της 3.10.2006, σ. 31) και θέση του Ευρωπαϊκού Κοινοβουλίου της 27ης Σεπτεμβρίου 2006 (δεν έχει δημοσιευθεί ακόμα στην Επίσημη Εφημερίδα).

      (4)  ΕΕ L 303 της 2.12.2000, σ. 23.

      (5)  ΕΕ L 17 της 19.1.2001, σ. 22. Απόφαση όπως τροποποιήθηκε με την απόφαση αριθ. 1554/2005/ΕΚ (ΕΕ L 255 της 30.9.2005, σ. 9).

      (6)  ΕΕ L 10 της 12.1.2002, σ. 1. Απόφαση όπως τροποποιήθηκε τελευταία με την απόφαση αριθ. 786/2004/ΕΚ (ΕΕ L 138 της 30.4.2004, σ. 7).

      (7)  ΕΕ L 170 της 29.6.2002, σ. 1. Απόφαση όπως τροποποιήθηκε με την απόφαση αριθ. 786/2004/ΕΚ.

      (8)  ΕΕ L 157 της 30.4.2004, σ. 18. Απόφαση όπως τροποποιήθηκε με την απόφαση αριθ. 1554/2005/ΕΚ.

      (9)  ΕΕ L 180 της 19.7.2000, σ. 22.

      (10)  ΕΕ L 303 της 2.12.2000, σ. 16.

      (11)  ΕΕ L 373 της 21.12.2004, σ. 37.

      (12)  ΕΕ C 139 της 14.6.2006, σ. 1.

      (13)  ΕΕ L 184 της 17.7.1999, σ. 23. Απόφαση όπως τροποποιήθηκε με την απόφαση 2006/512/ΕΚ (ΕΕ L 200 της 22.7.2006, σ. 11).

      (14)  ΕΕ L 248 της 16.9.2002, σ. 1.

      (15)  ΕΕ L 357 της 31.12.2002, σ. 1. Κανονισμός όπως τροποποιήθηκε τελευταία με τον κανονισμό (ΕΚ, Ευρατόμ) αριθ. 1248/2006 (ΕΕ L 227 της 19.8.2006, σ. 3).

      (16)  Ποσό βασιζόμενο σε στοιχεία 2004 και υποκείμενο σε τεχνική τιμαριθμική αναπροσαρμογή.

      (17)  ΕΕ L 312 της 23.12.1995, σ. 1.

      (18)  ΕΕ L 292 της 15.11.1996, σ. 2.

      (19)  ΕΕ L 136 της 31.5.1999, σ. 1.


title: 2005/613/EK: Απόφαση της Επιτροπής, της 18ης Ιουλίου 2005, για την αποδοχή ανάληψης υποχρέωσης που προτάθηκε στο πλαίσιο της διαδικασίας αντιντάμπινγκ όσον αφορά τις εισαγωγές μη συνεχών ινών από πολυεστέρες καταγωγής, μεταξύ άλλων, Σαουδικής Αραβίας

text:
               13.8.2005

               EL

               Επίσημη Εφημερίδα της Ευρωπαϊκής Ένωσης

               L 211/20

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 18ης Ιουλίου 2005
   για την αποδοχή ανάληψης υποχρέωσης που προτάθηκε στο πλαίσιο της διαδικασίας αντιντάμπινγκ όσον αφορά τις εισαγωγές μη συνεχών ινών από πολυεστέρες καταγωγής, μεταξύ άλλων, Σαουδικής Αραβίας
   (2005/613/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) (εφεξής «ο βασικός κανονισμός»), και ιδίως τα άρθρα 8 και 9,
   Κατόπιν διαβουλεύσεων με τη συμβουλευτική επιτροπή,
   Εκτιμώντας τα ακόλουθα:
   Α.   ΔΙΑΔΙΚΑΣΊΑ

               (1)

               Το Συμβούλιο, με τον κανονισμό (ΕΚ) αριθ. 428/2005 (2) (εφεξής «ο κανονισμός οριστικού δασμού»), επέβαλε οριστικούς δασμούς αντιντάμπινγκ στις εισαγωγές μη συνεχών ινών από πολυεστέρες, καταγωγής Λαϊκής Δημοκρατίας της Κίνας και Σαουδικής Αραβίας, τροποποίησε τους ισχύοντες οριστικούς δασμούς αντιντάμπινγκ που εφαρμόζονταν σε αυτές τις εισαγωγές καταγωγής Νότιας Κορέας και περάτωσε τη διαδικασία αντιντάμπινγκ όσον αφορά αυτές τις εισαγωγές καταγωγής Ταϊβάν.

               (2)

               Μετά την κοινολόγηση των οριστικών διαπιστώσεων, η Saudi Basic Industries Corporation («Sabic») υπέβαλε στις υπηρεσίες της Επιτροπής εντός των προβλεπόμενων προθεσμιών, πρόταση για ανάληψη υποχρέωσης, καθώς και μια αναθεωρημένη πρόταση, για λογαριασμό της και εξ ονόματος όλων των συνδεδεμένων εταιρειών, συμπεριλαμβανομένου του συνδεδεμένου παραγωγού του υπό εξέταση προϊόντος, δηλαδή της Arabian Industrial Fibres Company (Ibn Rushd). Αυτή η πρόταση ανάληψης υποχρέωσης δεν έγινε αποδεκτή για τους λόγους που εκτίθενται στην αιτιολογική σκέψη 292 του κανονισμού οριστικού δασμού. Ειδικότερα, οι ελάχιστες τιμές που πρότεινε αρχικά η Sabic δεν εξουδετερώνουν τις ζημιογόνες επιπτώσεις του ντάμπινγκ. Επιπλέον, η διάρθρωση των πωλήσεων της συγκεκριμένης εταιρείας στην Κοινότητα είναι τέτοια που δεν θα καθιστούσε δυνατή την αποτελεσματική παρακολούθηση της ανάληψης υποχρέωσης.

               (3)

               Οι μεταγενέστερες συνεδριάσεις μεταξύ των αντιπροσώπων της Sabic και των υπηρεσιών της Επιτροπής κατέληξαν σε ουσιαστικές αναθεωρήσεις της πρότασης ανάληψης υποχρέωσης που επέλυαν τα ανωτέρω προβλήματα. Η αναθεωρημένη πρόταση όχι μόνον εξουδετερώνει τις ζημιογόνες επιπτώσεις του ντάμπινγκ αλλά περιορίζει επίσης σε ικανοποιητικό βαθμό τον κίνδυνο καταστρατήγησης υπό μορφή διασταυρούμενης αντιστάθμισης με άλλα προϊόντα. Επιπλέον, η εταιρεία τροποποίησε τα κυκλώματα των πωλήσεών της στην Κοινότητα στο βαθμό που θεωρήθηκε ότι η Επιτροπή μπορούσε να παρακολουθεί αποτελεσματικά την ανάληψη υποχρέωσης.

               (4)

               Η Sabic υπέβαλε την τελική αποδεκτή πρόταση ανάληψης υποχρέωσης πριν από τη δημοσίευση των οριστικών διαπιστώσεων, αλλά σε προχωρημένο στάδιο της διαδικασίας ώστε ήταν διοικητικά αδύνατο να συμπεριληφθεί η αποδοχή της στον κανονισμό οριστικού δασμού.

               (5)

               Ο κοινοτικός κλάδος παραγωγής ενημερώθηκε σχετικά με αυτήν την αναθεωρημένη πρόταση και έκρινε ότι με βάση την αποδοχή της ανάληψης υποχρέωσης ως προς τις τιμές οι εισαγωγές θα εξακολουθούσαν να προκαλούν σοβαρή ζημία στους ευρωπαίους παραγωγούς, λόγω της κυκλικής φύσης τιμολόγησης μη συνεχών ινών από πολυεστέρες.

               (6)

               Ως προς αυτό, πρέπει να αναφερθεί ότι η τελική πρόταση που έγινε, προβλέπει την τιμαριθμική αναπροσαρμογή των τιμών μη συνεχών ινών από πολυεστέρες στις δημόσιες διεθνείς ανακοινώσεις τιμών των κυριοτέρων πρώτων υλών τους, δηλαδή των PTA και MEG. Συνεπώς, η κυκλική φύση των τιμών μη συνεχών ινών από πολυεστέρες που αντανακλά κυρίως τις μεταβολές των τιμών των πρώτων υλών τους, λαμβάνεται υπόψη κατά τρόπο που εξουδετερώνει σε ικανοποιητικό βαθμό τον κίνδυνο συνέχισης του ζημιογόνου ντάμπινγκ.

               (7)

               Τέλος, η πρόταση ανάληψης υποχρέωσης προβλέπει την υποβολή εκθέσεων επίσης για άλλα προϊόντα εκτός των μη συνεχών ινών από πολυεστέρες που πωλούνται στους ιδίους πελάτες από συνδεδεμένους πελάτες της Sabic στην Κοινότητα. Επομένως, ο κίνδυνος διασταυρούμενης αντιστάθμισης με άλλα προϊόντα εξουδετερώνεται σε μεγάλο βαθμό.

               (8)

               Συνεπώς, κανένα από τα επιχειρήματα που προέβαλε ο κοινοτικός κλάδος παραγωγής δεν μεταβάλλει το συμπέρασμα της Επιτροπής ότι η ανάληψη υποχρέωσης που πρότεινε η Sabic εξουδετερώνει τις ζημιογόνες επιπτώσεις του ντάμπινγκ και περιορίζει σε σημαντικό βαθμό τον κίνδυνο καταστρατήγησης υπό μορφή διασταυρούμενης αντιστάθμισης με άλλα προϊόντα.

         Β.   ΑΝΆΛΗΨΗ ΥΠΟΧΡΈΩΣΗΣ

               (9)

               Με βάση τα ανωτέρω, η Επιτροπή θεωρεί ότι η ανάληψη υποχρέωσης που πρότεινε η Sabic, και που περιλαμβάνει τιμαριθμική αναπροσαρμογή των ελάχιστων τιμών σε δημόσιες ανακοινώσεις τιμών των κυριοτέρων πρώτων υλών τους, μπορεί να γίνει αποδεκτή εφόσον εξουδετερώνει τις ζημιογόνες επιπτώσεις του ντάμπινγκ. Επιπλέον, οι τακτικές και λεπτομερείς εκθέσεις που ανέλαβε να υποβάλει η εταιρεία στην Επιτροπή θα επιτρέψει την αποτελεσματική παρακολούθηση, και ο κίνδυνος καταστρατήγησης της ανάληψης υποχρέωσης περιορίζεται,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Γίνεται αποδεκτή η ανάληψη υποχρέωσης που πρότειναν οι εταιρείες που αναφέρονται κατωτέρω, σε συνδυασμό με τη διαδικασία αντιντάμπινγκ όσον αφορά τις μη συνεχείς ίνες από πολυεστέρες καταγωγής Λαϊκής Δημοκρατίας της Κίνας και Σαουδικής Αραβίας.

               Χώρα

               Εταιρεία

               Συμπληρωματικός κωδικός TARIC

               Σαουδική Αραβία

               Πωλούνται και παράγονται από την Arabian Industrial Fibres Company (Ibn Rushd), Yanbu Al-Sinaiyah, ή παράγονται από την Arabian Industrial Fibres Company (Ibn Rushd), Yanbu Al-Sinaiyah, και πωλούνται από τη Saudi Basic Industries Corporation (Sabic), Riyadh, στον πρώτο πελάτη στην Κοινότητα που ενεργεί ως εισαγωγέας

               A671

         Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 18 Ιουλίου 2005.

            Για την Επιτροπή

         Peter MANDELSON

            Μέλος της Επιτροπής

      (1)  EE L 56 της 6.3.1996, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 461/2004 (ΕΕ L 77 της 13.3.2004, σ. 12).

      (2)  ΕΕ L 71 της 17.3.2005, σ. 1.


title: 2006/828/ΕΚ: Απόφαση του Ευρωπαϊκού Κοινοβουλίου, της 27ης Απριλίου 2006 , σχετικά με την απαλλαγή για την εκτέλεση του προϋπολογισμού του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2004

text:
               6.12.2006

               EL

               Επίσημη Εφημερίδα της Ευρωπαϊκής Ένωσης

               L 340/85

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

   της 27ης Απριλίου 2006
   σχετικά με την απαλλαγή για την εκτέλεση του προϋπολογισμού του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2004
   (2006/828/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους τελικούς ετήσιους λογαριασμούς του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2004 (1),

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2004 συνοδευόμενη από τις απαντήσεις του Κέντρου (2),

               —

               έχοντας υπόψη τη σύσταση του Συμβουλίου της 14ης Μαρτίου 2006 (5972/2006 — C6-0093/2006),

               —

               έχοντας υπόψη τη Συνθήκη ΕΚ και ιδίως το άρθρο 276,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (3), και συγκεκριμένα το άρθρο 185,

               —

               έχοντας υπόψη τον κανονισμό (ΕΟΚ) αριθ. 302/93 του Συμβουλίου, της 8ης Φεβρουαρίου 1993, για την ίδρυση Ευρωπαϊκού Κέντρου Παρακολούθησης Ναρκωτικών και Τοξικομανίας (4), και συγκεκριμένα το άρθρο 11α,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και συγκεκριμένα το άρθρο 94,

               —

               έχοντας υπόψη το άρθρο 71 και το Παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A6-0097/2006),

               1.

               χορηγεί απαλλαγή στον Διευθυντή του Ευρωπαϊκού Κέντρου Παρακολούθησης Ναρκωτικών και Τοξικομανίας για την εκτέλεση του προϋπολογισμού του Κέντρου για το οικονομικό έτος 2004·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον Πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος αυτής στον Διευθυντή του Ευρωπαϊκού Κέντρου Παρακολούθησης Ναρκωτικών και Τοξικομανίας, στο Συμβούλιο, την Επιτροπή και το Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Josep BORRELL FONTELLES

            Ο Γενικός Γραμματέας

         Julian PRIESTLEY

      (1)  EE C 269 της 28.10.2005, σ. 44.

      (2)  EE C 332 της 28.12.2005, σ. 89.

      (3)  ΕΕ L 248 της 16.9.2002, σ. 1.

      (4)  ΕΕ L 36 της 12.2.1993, σ. 1 Κανονισμός όπως τροποποιήθηκε τελευταία από τον κανονισμό (ΕΚ) αριθ. 1651/2003 (ΕΕ L 245 της 29.9.2003, σ. 30).

      (5)  ΕΕ L 357 της 31.12.2002, σ. 72. Κανονισμός όπως τροποποιήθηκε από τον κανονισμό (ΕΚ, Ευρατόμ) αριθ. 1261/2005 (ΕΕ L 201 της 2.8.2005, σ. 3).


title: 2013/620/ΕΕ: Απόφαση του Ευρωπαϊκού Κοινοβουλίου, της 17ης Απριλίου 2013 , σχετικά με την απαλλαγή όσον αφορά την εκτέλεση του προϋπολογισμού της κοινής επιχείρησης Κυψέλες καυσίμου και υδρογόνο για το οικονομικό έτος 2011

text:
               16.11.2013

               EL

               Επίσημη Εφημερίδα της Ευρωπαϊκής Ένωσης

               L 308/351

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

   της 17ης Απριλίου 2013
   σχετικά με την απαλλαγή όσον αφορά την εκτέλεση του προϋπολογισμού της κοινής επιχείρησης «Κυψέλες καυσίμου και υδρογόνο» για το οικονομικό έτος 2011
   (2013/620/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς της κοινής επιχείρησης «Κυψέλες καυσίμου και υδρογόνο» για το οικονομικό έτος 2011,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της κοινής επιχείρησης «Κυψέλες καυσίμου και υδρογόνο» για το οικονομικό έτος 2011, που συνοδεύεται από τις απαντήσεις της κοινής επιχείρησης (1),

               —

               έχοντας υπόψη τη σύσταση του Συμβουλίου της 12ης Φεβρουαρίου 2013 (05755/2013 — C7-0040/2013),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 521/2008 του Συμβουλίου, της 30ής Μαΐου 2008, για τη σύσταση της κοινής επιχείρησης «Κυψέλες καυσίμου και υδρογόνο» (4), και ιδίως το άρθρο 11 παράγραφος 4,

               —

               έχοντας υπόψη τον κανονισμό (ΕΕ) αριθ. 1183/2011 του Συμβουλίου, της 14ης Νοεμβρίου 2011, για την τροποποίηση του κανονισμού (ΕΚ) αριθ. 521/2008 για τη σύσταση της κοινής επιχείρησης «Κυψέλες καυσίμου και υδρογόνο» (5),

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού-πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (6), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A7-0084/2013),

               1.

               χορηγεί απαλλαγή στον εκτελεστικό διευθυντή της κοινής επιχείρησης «Κυψέλες καυσίμου και υδρογόνο» όσον αφορά την εκτέλεση του προϋπολογισμού της κοινής επιχείρησης για το οικονομικό έτος 2011·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στον εκτελεστικό διευθυντή της κοινής επιχείρησης «Κυψέλες καυσίμου και υδρογόνο», στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 6 της 10.1.2013, σ. 56.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 153 της 12.6.2008, σ. 1.

      (5)  ΕΕ L 302 της 19.11.2011, σ. 3.

      (6)  ΕΕ L 357 της 31.12.2002, σ. 72.

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

      της 17ης Απριλίου 2013
      με τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού της κοινής επιχείρησης «Κυψέλες καυσίμου και υδρογόνο» για το οικονομικό έτος 2011
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς της κοινής επιχείρησης «Κυψέλες καυσίμου και υδρογόνο» για το οικονομικό έτος 2011,

                  —

                  έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς της κοινής επιχείρησης «Κυψέλες καυσίμου και υδρογόνο» για το οικονομικό έτος 2011, που συνοδεύεται από τις απαντήσεις της κοινής επιχείρησης (1),

                  —

                  έχοντας υπόψη τη σύσταση του Συμβουλίου της 12ης Φεβρουαρίου 2013 (05755/2013 — C7-0040/2013),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

                  —

                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

                  —

                  έχοντας υπόψη τον κανονισμό (ΕΚ) αριθ. 521/2008 του Συμβουλίου, της 30ής Μαΐου 2008, για τη σύσταση της κοινής επιχείρησης «Κυψέλες καυσίμου και υδρογόνο» (4), και ιδίως το άρθρο 11 παράγραφος 4,

                  —

                  έχοντας υπόψη τον κανονισμό (ΕΕ) αριθ. 1183/2011 του Συμβουλίου, της 14ης Νοεμβρίου 2011, για την τροποποίηση του κανονισμού (ΕΚ) αριθ. 521/2008 για τη σύσταση της κοινής επιχείρησης «Κυψέλες καυσίμου και υδρογόνο» (5),

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού-πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (6), και ιδίως το άρθρο 94,

                  —

                  έχοντας υπόψη το άρθρο 77 και το παράρτημα VI του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού (A7-0084/2013),

                  A.

                  λαμβάνοντας υπόψη ότι η κοινή επιχείρηση «Κυψέλες καυσίμου και υδρογόνο» («κοινή επιχείρηση») συστάθηκε τον Μάιο του 2008 ως σύμπραξη δημόσιου και ιδιωτικού τομέα από τον κανονισμό (ΕΚ) αριθ. 521/2008 για το χρονικό διάστημα μέχρι την 31η Δεκεμβρίου 2017 για να επικεντρωθεί στην ανάπτυξη εμπορικών εφαρμογών και, ως εκ τούτου, να διευκολυνθούν οι περαιτέρω προσπάθειες της βιομηχανίας για ταχεία διάδοση των τεχνολογιών κυψελών καυσίμου και υδρογόνου,

                  B.

                  λαμβάνοντας υπόψη ότι ο κανονισμός (ΕΚ) αριθ. 521/2008 τροποποιήθηκε με τον κανονισμό (ΕΕ) αριθ. 1183/2011,

                  Γ.

                  λαμβάνοντας υπόψη ότι η κοινή επιχείρηση κατέστη οικονομικά αυτόνομη μόλις τον Νοέμβριο 2010 και ότι το 2011 κατάρτισε τις πρώτες ετήσιες οικονομικές καταστάσεις της για ένα πλήρες οικονομικό έτος,

                  Δ.

                  λαμβάνοντας υπόψη ότι τα μέλη της κοινής επιχείρησης είναι η Ένωση, εκπροσωπούμενη από την Επιτροπή, ο Παγκόσμιος Βιομηχανικός Όμιλος Νέας Ενέργειας (New Energy World Industry Grouping (NEW-IG) και η ερευνητική κοινότητα (N.ERGHY),

                  E.

                  λαμβάνοντας υπόψη ότι το Ελεγκτικό Συνέδριο δήλωσε ότι απεκόμισε εύλογη βεβαιότητα ότι οι ετήσιοι λογαριασμοί της κοινής επιχείρησης για το οικονομικό έτος 2011 είναι αξιόπιστοι,

                  ΣΤ.

                  λαμβάνοντας υπόψη ότι το Ελεγκτικό Συνέδριο εξέδωσε γνώμη με επιφύλαξη σχετικά με τη νομιμότητα και την κανονικότητα των πράξεων στις οποίες βασίζονται οι λογαριασμοί της κοινής επιχείρησης,

                  Ζ.

                  λαμβάνοντας υπόψη ότι η μέγιστη εισφορά της Ένωσης προς την κοινή επιχείρηση για ολόκληρο το χρονικό διάστημα ανέρχεται σε 470 000 000 EUR και θα καταβληθεί από τον προϋπολογισμό του έβδομου προγράμματος-πλαισίου για την έρευνα, από το οποίο το ποσό που θα διατεθεί για την κάλυψη των δαπανών λειτουργίας δεν πρέπει να υπερβαίνει τα 20 000 000 EUR,

         Δημοσιονομική και χρηματοοικονομική διαχείριση

                  1.

                  χαιρετίζει το γεγονός ότι το Ελεγκτικό Συνέδριο δηλώνει ότι οι ετήσιοι λογαριασμοί της κοινής επιχείρησης παρέχουν ακριβοδίκαιη εικόνα, από κάθε ουσιώδη πλευρά, της οικονομικής κατάστασής της την 31η Δεκεμβρίου 2011, των αποτελεσμάτων των πράξεών της και των ταμειακών ροών της για το έτος που έληξε την ημερομηνία αυτή, σύμφωνα με τις διατάξεις των δημοσιονομικών κανόνων της·

                  2.

                  εκφράζει την ανησυχία του για το γεγονός ότι, όσον αφορά τους ετήσιους λογαριασμούς της κοινής επιχείρησης, το Ελεγκτικό Συνέδριο εξέδωσε γνώμη με επιφύλαξη σχετικά με τη νομιμότητα και κανονικότητα των πράξεων στις οποίες βασίζονται οι εν λόγω λογαριασμοί με τη δικαιολογία ότι τον Σεπτέμβριο του 2012 είχαν ολοκληρωθεί οκτώ από τους δώδεκα εκ των υστέρων ελέγχους, όπως ορίζεται στη στρατηγική εκ των υστέρων ελέγχων που εγκρίθηκε από το διοικητικό συμβούλιο της κοινής επιχείρησης τον Ιανουάριο του 2011, οι οποίοι κάλυπταν 4 800 000 EUR (το 27 % του συνόλου των δηλώσεων δαπανών που διαβιβάσθηκαν στην κοινή επιχείρηση το 2011), δύο από τους οποίους εντόπισαν σημαντικά σφάλματα, το μεγαλύτερο εκ των οποίων (764 000 EUR) διορθώθηκε το επόμενο έτος·

                  3.

                  σημειώνει ότι, με εξαίρεση τα ζητήματα που περιγράφονται στους δύο ελέγχους, οι πράξεις στις οποίες βασίζονται οι ετήσιοι λογαριασμοί της κοινής επιχείρησης για το έτος 2011 είναι, από κάθε ουσιώδη πλευρά, νόμιμες και κανονικές·

                  4.

                  σημειώνει περαιτέρω ότι ο οριστικός προϋπολογισμός της κοινής επιχείρησης για το 2011 περιλάμβανε πιστώσεις ανάληψης υποχρεώσεων και πιστώσεις πληρωμών ύψους 117 000 000 EUR και 60 000 000 EUR αντίστοιχα, και τα ποσοστά χρησιμοποίησης των διαθέσιμων πιστώσεων ανάληψης υποχρεώσεων και πιστώσεων πληρωμών ανήλθαν σε 99,8 % και 87,9 % αντίστοιχα, σημειώνει δε ότι ποσό ύψους 112 000 000 EUR, το οποίο αντιπροσωπεύει τις διαθέσιμες πιστώσεις ανάληψης υποχρεώσεων για επιχειρησιακές δραστηριότητες (τίτλος III του προϋπολογισμού), εκτελέστηκε μέσω συνολικής ανάληψης υποχρεώσεων σε σχέση με την πρόσκληση υποβολής προτάσεων του 2011·

                  5.

                  σημειώνει με ανησυχία ότι η διαδικασία του προϋπολογισμού που προβλέπουν οι δημοσιονομικοί κανόνες της κοινής επιχείρησης δεν τηρήθηκε, καθώς η παρέκκλιση που χορήγησε η Επιτροπή όσον αφορά την εγγραφή ακυρωθεισών πιστώσεων στην κατάσταση προβλέψεων εσόδων και δαπανών για την επόμενη τριετία παρερμηνεύθηκε· σημειώνει ότι, ως συνέπεια του τρόπου με τον οποίο ερμήνευσε τη διαδικασία του προϋπολογισμού η κοινή επιχείρηση, ο λογαριασμός αποτελέσματος της εκτέλεσης του προϋπολογισμού του έτους 2011 είναι λανθασμένος, δεδομένου ότι δεν συνυπολογίστηκαν οι πιστώσεις πληρωμών ύψους 6 300 000 EUR που μεταφέρθηκαν από το 2011 στο 2012, και ο λογαριασμός αποτελέσματος της εκτέλεσης του προϋπολογισμού για το 2010 δεν αντικατοπτρίζει τις πιστώσεις πληρωμών ύψους 3 300 000 EUR που μεταφέρθηκαν από το 2010 στο 2011·

                  6.

                  εκφράζει ανησυχία για το γεγονός ότι οι μη χρησιμοποιηθείσες συνολικές αναλήψεις υποχρεώσεων του 2010, ύψους 10 400 000 EUR, με καταληκτική ημερομηνία εκτέλεσης την 31η Δεκεμβρίου 2011, δεν αποδεσμεύθηκαν έως τα τέλη του 2011 αλλά τον Ιανουάριο του 2012·

                  7.

                  αναγνωρίζει ότι οι προσκλήσεις για υποβολή προτάσεων που οργανώθηκαν τα έτη 2008, 2009 και 2010 είχαν ως αποτέλεσμα την υπογραφή συμφωνιών επιχορήγησης συνολικού ύψους 183 400 000 EUR, ενώ το 2011 δημοσιεύθηκε τέταρτη πρόσκληση υποβολής προτάσεων, συνολικού ύψους 111 600 000 EUR, τα ποσά δε αυτά αντιστοιχούν στο 41 % και στο 25 % της μέγιστης εισφοράς της Ένωσης προς την κοινή επιχείρηση για ερευνητικές δραστηριότητες αντίστοιχα· σημειώνει ακόμη ότι τον Ιανουάριο του 2012 δημοσιεύθηκε πέμπτη πρόσκληση υποβολής προτάσεων, ύψους 79 000 000 EUR, ποσό που αντιστοιχεί σε επιπλέον 18 % της μέγιστης εισφοράς της Ένωσης· διαπιστώνει ότι έχει σημειωθεί πρόοδος στην εκτέλεση του προϋπολογισμού·

         Συστήματα εποπτείας και ελέγχου

                  8.

                  σημειώνει ότι στο τέλος του 2011 οι επιχειρησιακές διεργασίες στις οποίες βασίζονται τα συστήματα είχαν επικυρωθεί από τον υπόλογο, όπως απαιτούν οι δημοσιονομικοί κανόνες της κοινής επιχείρησης, εντοπίσθηκαν όμως ορισμένες αδυναμίες· σημειώνει ότι η κοινή επιχείρηση καθόρισε σχέδιο δράσης για να εξετάσει τις εντοπισθείσες αδυναμίες και ότι, σύμφωνα με την κοινή επιχείρηση, οι περισσότερες από τις δράσεις υλοποιούνται·

         Ετήσια αποτίμηση του επιπέδου των εισφορών σε είδος

                  9.

                  επιδοκιμάζει το γεγονός ότι η μέθοδος αποτίμησης του επιπέδου των εισφορών σε είδος οριστικοποιήθηκε και αξιολογήθηκε από κοινού από την υπηρεσία εσωτερικού λογιστικού ελέγχου της Επιτροπής (IAS) και από το κλιμάκιο εσωτερικού λογιστικού ελέγχου της κοινής επιχείρησης (IAC) τον Απρίλιο του 2012·

                  10.

                  σημειώνει με τη δέουσα προσοχή ότι το συνολικό ύψος των εισφορών σε είδος που είχε επικυρώσει ο υπόλογος στις 8 Φεβρουαρίου 2012 ήταν 347 600 000 EUR και το συμπέρασμα της έκθεσης αποτίμησης ήταν ότι το ποσό αυτό θα πρέπει να μειωθεί κατά 930 000 EUR δεδομένου ότι ορισμένοι συμμετέχοντες παρουσίασαν τις εγγεγραμμένες στον προϋπολογισμό δαπάνες τους επί τη βάσει συστήματος ενιαίου συντελεστή 60 % για τον υπολογισμό των έμμεσων δαπανών, αντί του συντελεστή 20 % που εφαρμόζεται στην κοινή επιχείρηση· σημειώνει ότι η διόρθωση αυτή έγινε·

         Διαχείριση ταμειακών διαθεσίμων

                  11.

                  τονίζει ότι στο τέλος Δεκεμβρίου 2011 το υπόλοιπο του τραπεζικού λογαριασμού της κοινής επιχείρησης ήταν 9 200 000 EUR και από τον Αύγουστο 2011 έως τον Δεκέμβριο 2011 το ταμειακό υπόλοιπο της κοινής επιχείρησης κυμαινόταν κατά προσέγγιση μεταξύ 30 000 000 και 60 000 000 EUR· προτρέπει την κοινή επιχείρηση να εφαρμόσει, από κοινού με την Επιτροπή, όλα τα απαραίτητα μέτρα για τον περιορισμό των ταμειακών διαθεσίμων της στα απαιτούμενα επίπεδα εντός των ορίων που προβλέπονται στις χρηματοδοτικές συμφωνίες με την Επιτροπή·

         Λοιπά θέματα διαχείρισης

                  12.

                  αναγνωρίζει ότι κατά τη διάρκεια του 2011 η κοινή επιχείρηση κατάρτισε σχέδιο συνέχισης των δραστηριοτήτων και πραγματοποίησε πρόοδο προς την κατεύθυνση της τυποποίησης των πολιτικών ασφάλειας στον τομέα των ΤΠ, το δε σχέδιο συνέχισης των δραστηριοτήτων, περιλαμβανομένου σχεδίου αποκατάστασης της λειτουργίας μετά από καταστροφή, εγκρίθηκε τον Ιούνιο 2012·

                  13.

                  σημειώνει ότι οι δημοσιονομικοί κανόνες της κοινής επιχείρησης δεν έχουν τροποποιηθεί ακόμη ώστε να συμπεριλάβουν τη διάταξη σχετικά με τη δικαιοδοσία του εσωτερικού ελεγκτή της Επιτροπής· σημειώνει ωστόσο ότι οι αντίστοιχοι ρόλοι της υπηρεσίας εσωτερικού ελέγχου και του κλιμακίου εσωτερικού ελέγχου καθορίσθηκαν και εγκρίθηκαν από το διοικητικό συμβούλιο τον Μάρτιο 2011·

                  14.

                  χαιρετίζει το γεγονός ότι η συμφωνία φιλοξενίας μεταξύ της κοινής επιχείρησης και των βελγικών αρχών όσον αφορά τη στέγαση σε γραφεία, τα προνόμια και τις ασυλίες και τη λοιπή στήριξη που πρέπει να παρέχεται υπεγράφη στις 3 Φεβρουαρίου 2012·

         Άλλα θέματα

                  15.

                  καλεί και πάλι το Ελεγκτικό Συνέδριο να του υποβάλει, μέσα σε εύλογη προθεσμία, ειδική έκθεση σχετικά με κοινά ζητήματα που ανακύπτουν λόγω της φύσης των κοινών επιχειρήσεων και τα οποία οι κοινές επιχειρήσεις πρέπει να εξετάσουν από κοινού με τους εταίρους τους, με σκοπό να διασφαλισθεί η προστιθέμενη αξία τους και η αποτελεσματική εκτέλεση των ενωσιακών προγραμμάτων έρευνας, ανάπτυξης τεχνολογίας και επίδειξης· σημειώνει ακόμη ότι η εν λόγω έκθεση πρέπει να περιλαμβάνει αξιολόγηση της αποτελεσματικότητας της σύστασης και της δομής των κοινών επιχειρήσεων.

         (1)  ΕΕ C 6 της 10.1.2013, σ. 56.

         (2)  ΕΕ L 248 της 16.9.2002, σ. 1.

         (3)  ΕΕ L 298 της 26.10.2012, σ. 1.

         (4)  ΕΕ L 153 της 12.6.2008, σ. 1.

         (5)  ΕΕ L 302 της 19.11.2011, σ. 3.

         (6)  ΕΕ L 357 της 31.12.2002, σ. 72.


title: 2014/593/ΕΕ: Απόφαση του Ευρωπαϊκού Κοινοβουλίου, της 3ης Απριλίου 2014 , σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2012

text:
               5.9.2014

               EL

               Επίσημη Εφημερίδα της Ευρωπαϊκής Ένωσης

               L 266/242

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 3ης Απριλίου 2014
   σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2012
   (2014/593/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2012,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2012, που συνοδεύεται από τις απαντήσεις του Κέντρου (1),

               —

               έχοντας υπόψη τη σύσταση του Συμβουλίου της 18ης Φεβρουαρίου 2014 (05849/2014 – C7–0054/2014),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και συγκεκριμένα το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 (3) του Συμβουλίου, και συγκεκριμένα το άρθρο 208,

               —

               έχοντας υπόψη τον κανονισμό (ΕΚ) αριθ. 1920/2006 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με το Ευρωπαϊκό Κέντρο Παρακολούθησης Ναρκωτικών και Τοξικομανίας (4), και συγκεκριμένα το άρθρο 15,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού-πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη τον κατ’ εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (6), και συγκεκριμένα το άρθρο 108,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A7-0185/2014),

               1.

               χορηγεί απαλλαγή στον διευθυντή του Ευρωπαϊκού Κέντρου Παρακολούθησης Ναρκωτικών και Τοξικομανίας όσον αφορά την εκτέλεση του προϋπολογισμού του Κέντρου για το οικονομικό έτος 2012·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση, και το ψήφισμα που αποτελεί αναπόσπαστο μέρος της, στον διευθυντή του Ευρωπαϊκού Κέντρου Παρακολούθησης Ναρκωτικών και Τοξικομανίας, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 365 της 13.12.2013, σ. 158.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 376 της 27.12.2006, σ. 1.

      (5)  ΕΕ L 357 της 31.12.2002, σ. 72.

      (6)  ΕΕ L 328 της 7.12.2013, σ. 42.